title: Jänöyökkönen

text: Puhtaanvalkoisen värityksensä vuoksi jänöyökköstä ei voi sekoittaa muihin yökkösiin, joskin siilikkäissä, villakkaissa ja nirkoissa esiintyy samantapaisia lajeja. Lisäksi joskus perhonen voi olla yleissävyltään harmahtava. Sekä etu- että takasiivet ovat valkoiset. Etusiiven munuaistäplä on musta, kooltaan vaihteleva ja sen kohdalla siiven etureunaan ulottuu tumma viiru. Ulompi poikkiviiru saattaa erottua mustana. Siipiripset ovat mustavalkoiset. Siipiväli 35–45 mm.


title: Jänöyökkönen

text: Toukka on täysikasvuisena vaalean vihreä ja kokonaan hyvin pitkien valkoisten karvojen peittämä.


title: Jänöyökkönen

text: Lajin levinneisyys kattaa Euroopan ja ulottuu idässä aina japaniin saakka. Sitä tavataan myös Pohjois-Amerikassa. Suomessa jänöyökköstä tavataan etelärannikolta ainakin Keski-Lapin korkeudelle saakka. Pohjoista kohti laji harvinaistuu. Perhoset ovat lennossa kesäkuun alusta heinäkuun puoleenväliin.


title: Jänöyökkönen

text: Jänöyökkönen on avoimien lehti- ja sekametsien yleinen mutta tavallisesti harvalukuinen asukas, jota tavataan myös viljelysmailla, puistoissa ja puutarhoissa. Perhoset lentävät yöllä ja tulevat jonkin verran syötille, huonosti valolle. Toukka koteloituu lahoon puuhun. Kotelo talvehtii.


title: Jänöyökkönen

text: Toukka elää erilaisilla lehtipuilla, etenkin koivuilla ("Betula").


title: Sininen divisioona

text: Sininen divisioona voi tarkoittaa seuraavia asioita:


title: Ukkovuori

text: Ukkovuori (myös "Ukkosvuori") on Kymenlaakson maakunnan korkein kohta. 158,5 metriä merenpinnan yläpuolelle kohoava jylhä kallio sijaitsee Kouvolan pohjoisosassa Mäntyharjun rajan tuntumassa.


title: Ukkovuori

text: Jyrkkärinteisen Ukkovuoren juurella on paljon siitä irronneita irtolohkareita sekä niiden muodostamia lohkareluolia.


title: Ukkovuori

text: Vuoden 1918 sisällisodan aikana Ukkovuori toimi valkoisten joukkojen tukikohtana. Pari kilometriä pohjoisempana käytyjen Mouhun taistelun yhteydessä myös Ukkovuoren rinteillä käyttiin kiivaita yhteenottoja, joihin osallistui muun muassa tuleva presidentti Urho Kekkonen.


title: Wegelin & Co.

text: Wegelin & Co. on Sveitsin vanhin yksityispankki. Vuonna 1741 perustettu yritys ilmoitti tammikuussa 2013 lopettavansa pankkitoimintansa tunnustettuaan syyllistyneensä veronkierron avustamiseen Yhdysvalloissa. Pankki sopi maksavansa yhteensä 44,4 miljoonan euron korvaukset ja sakot Yhdysvalloissa. Veronkierto kesti noin kymmenen vuotta ja koski ainakin 9,2 miljardin euron varoja. Pankki myi huomattavan osan toiminnoistaan jo helmikuussa 2012 kun syytteet nostettiin.


title: Julius Caesar (vuoden 1970 elokuva)

text: Julius Caesar () on Stuart Burgesin ohjaama brittiläinen elokuva vuodelta 1970. "Julius Caesar" perustuu William Shakespearen näytelmään "Julius Caesar" (1599). Robert Furnival laati käsikirjoituksen näytelmän pohjalta.


title: Julius Caesar (vuoden 1970 elokuva)

text: "Julius Caesarin" pääosissa ovat Charlton Heston (Mark Antony), Jason Robards (Brutus) ja John Gielgud (Julius Caesar). Vuoden 1970 "Julius Caesar" on ensimmäinen näytelmän elokuvaversio, joka on kuvattu värillisenä.


title: Julius Caesar (vuoden 1970 elokuva)

text: "Julius Caesar" kuvattiin Technicolor-menetelmällä Englannin Hertfordshiren Borehamwoodissa MGM British Studiosilla, Buckinghamshiren Iver Heathissa Pinewood Studiosilla ja Espanjassa.


title: Julius Caesar (vuoden 1970 elokuva)

text: "Julius Caesar" sai ensi-iltansa Lontoossa 4. kesäkuuta vuonna 1970. Yhdysvalloissa elokuva ensiesitettiin New Yorkissa 3. helmikuuta vuonna 1971. Commonwealth United Entertainment toimi elokuvan levittäjänä Isossa-Britanniassa ja American International Pictures Yhdysvalloissa.


title: Julius Caesar (vuoden 1970 elokuva)

text: Elokuva sai osakseen lähinnä negatiivista palautetta. Robardsin roolisuoritusta Brutuksena kritisoitiin puiseksi.


title: Julius Caesar (vuoden 1970 elokuva)

text: John Gielgud näytteli Cassiusta "Julius Caesarissa" (1953), jonka ohjasi Joseph L. Mankiewicz.


title: Julius Caesar (vuoden 1970 elokuva)

text: Charlton Heston oli näytellyt kerran aiemmin Mark Antonya, varhaisessa "Julius Caesarin" elokuvaversiossa "Julius Caesar", joka sai ensi-iltansa vuonna 1950. Heston näytteli Mark Antonya vielä vuonna 1972 julkaistussa "Anthony ja Kleopatra", joka perustuu Shakespearen "Antonius ja Kleopatra" -näytelmään. Heston myös ohjasi elokuvan.


title: Julius Caesar (vuoden 1970 elokuva)

text: Richard Johnson näytteli Mark Antonya monta kertaa teatterilavoilla 1960-1990-luvuilla molemmissa "Julius Caesar" ja "Antonius ja Kleopatra" -näytelmissä.


title: Julius Caesar (vuoden 1970 elokuva)

text: "Julius Caesar" on julkaistu videolle ja DVD:lle.


title: Kuoleman linja

text: Kuoleman linja (; Yhdysvalloissa "Raw Meat") on vuonna 1972 ensi-iltansa saanut Gary Shermanin ohjaama brittiläinen kauhuelokuva, jonka pääosissa ovat Donald Pleasence, Norman Rossington ja David Ladd.


title: Kuoleman linja

text:
Myöhään eräänä iltana Lontoon strip-tease -korttelissa James Manfred (James Cossins) vedetään metroaseman portaita alas. Sievä lontoolaistyttö Patricia Wilson (Sharon Gurney) sekä hänen amerikkalainen poikaystävänsä Alex Campell (David Ladd) löytävät Manfredin kuolleena. Käyntikortti paljastaa hänen henkilöllisyytensä ja nuoret menevät hakemaan apua. Kun he palaavat poliisi mukanaan, ruumis on kadonnut...
Ohjaaja Sherman käsikirjoitti elokuvan Ceri Jonesin kanssa. Paul Maslansky tuotti elokuvan. "Kuoleman linja" kuvattiin Technicolor-menetelmää käyttäen. Elokuva kuvattiin Lontoossa.


title: Kuoleman linja

text: "Kuoleman linja" sai ensi-iltansa kotimaassan Isossa-Britanniassa vuonna 1972. Elokuva julkaistiin Yhdysvalloissa syyskuussa vuonna 1973 nimellä "Raw Meat". Elokuva pääsi teatterilevitykseen myös Länsi-Saksaan 12. maaliskuuta vuonna 1976 ja Ranskaan 13. elokuuta vuonna 1986.


title: Kuoleman linja

text: "Kuoleman linjalla" on Rotten Tomatoes -sivustolla 86 prosentin "tuore"-arvosana, joka perustuu seitsemään arvosteluun. "Kuoleman linja" sai vuonna 1975 parhaan kauhuelokuvan Saturn-ehdokkuuden.


title: Kuoleman linja

text: Elokuva on julkaistu DVD:lle vuosina 2003 ja 2006.


title: Jaana Aalto

text: Jaana Aalto (o.s. Matilainen, s. 1959) on vesantolaissyntyinen, nykyisin Hämeenlinnassa asuva kuvataiteilija. Aalto tunnetaan erityisesti kirjakuvituksistaan, joista suuren osan hän on tehnyt yhteistyössä kirjailija Marjut Hjeltin kanssa. Aalto käyttää työssään retussiruiskua ja guassimaalausta. Hän on taiteilijauransa aikana suunnitellut noin 2000 postikorttiaihetta. Aalto on suunnitellut vuonna 2016 ilmestyvän postimerkkiarkin "Ajatusten siivin". Aallon postikorttien keräilijät ovat perustaneet Jaana Aallon Postikorttien Ystävät ry:n.


title: Jaana Aalto

text: Jaana Aalto on naimisissa valokuvaaja Terho Aallon kanssa. Arkeologi Ilari Aalto on heidän poikansa.


title: Carl Tersmeden

text: Carl Tersmeden (23. huhtikuuta 1715 Smedjebacken – 25. joulukuuta 1797) oli ruotsalainen amiraali. Suomenlinnan ja Karlskronan linnoituksissa palvellut Tersmeden tunnetaan yksityiskohtaisista päiväkirjoistaan, joita hän piti koko elämänsä ajan.


title: Carl Tersmeden

text: Larsbon ruukissa Taalainmaalla syntynyt Tersmden aloitti sotilasuransa laivastossa vuonna 1733. Suomenlinnassa hän palveli kapteeniluutnanttina sen rakentamisen aikana vuosina 1749–1763.


title: Carl Tersmeden

text: Tersmeden asui omistamassaan Albergan kartanossa vuosina 1752–1765. Espoon Leppävaarassa sijaitsevaan kartanoon hän rakennutti muun muassa uuden päärakennuksen sekä barokkityylisen puutarhan. Tersmedenin aikana kartanosta tuli Helsingin seudun aateliskulttuurin keskus, jossa Suomenlinnan upseerit vieraineen usein kokoontuivat.


title: Carl Tersmeden

text: Hän perusti myös tiiliruukin läheiseen Laajalahteen. Nykyisin sen paikalla on Ruukinrannan asuinalue.


title: Carl Tersmeden

text: Tersmeden ylennettiin amiraaliksi vuonna 1774 ja neljä vuotta myöhemmin hänet aateloitiin. Erottuaan armeijan palveluksesta vuonna 1781 Tersmden toimi muun muassa valtiopäivämiehenä.


title: Carl Tersmeden

text: Tersmedenin 11 000 sivua käsittäneet päiväkirjat julkaistiin vuosina 1912–1919 kuusiosaisena kirjasarjana "Amiral Carl Tersmedens memoarer". Nimestään huolimatta ne eivät ole varsinaisia muistelmateoksia vaan päiväkirjamerkintöjä. Tersmedenin päiväkirjat ovat merkittävin Ruotsin valtakunnan 1700-luvun aateliselämän kuvaus.


title: Carl Tersmeden

text: Teossarjan neljäs osa "Ur frihetstidens lif" käsittelee Tersmedenin aikaa Suomessa. Hän kertoo yksityiskohtaisia kuvauksia Albergan, Suomenlinnan ja Helsingin seuraelämästä. Lisäksi Tersmeden kuvaa vierailujaan Uudenmaan ulkopuolelle kuten esimerkiksi Köyliönkartanoon.


title: Sergiu Nicolaescu

text: Sergiu Florin Nicolaescu (13. huhtikuuta 1930 Târgu Jiu – 3. tammikuuta 2013 Bukarest) oli romanialainen elokuvaohjaaja, näyttelijä ja poliitikko. Nicolaescu ohjasi yli 60 elokuvaa viisi vuosikymmentä kestäneellä urallaan. Nicolaescu astui politiikkaan pian kommunistihallinnon kaatumisen jälkeen vuonna 1989. Hänet valittiin senaattiin sosiaalidemokraattisen puolueen edustajaksi vuonna 1992.


title: Ty Rattie

text: Ty Rattie (s. 5. helmikuuta 1993 Calgary, Alberta) on kanadalainen jääkiekkoilija, pelipaikaltaan laitahyökkääjä. Hän edustaa tällä hetkellä AHL-farmiliigassa pelaavaa Chicago Wolvesia.


title: Ty Rattie

text: Rattie on NHL-joukkue St. Louis Bluesin toisen kierroksen varaus vuoden . Ennen ammattilaisuraansa hän pelasi WHL-liigan Portland Winterhawksissa.


title: Ty Rattie

text: Rattie edusti maajoukkuetasolla Kanadaa vuoden 2013 nuorten MM-kisoissa Venäjällä. Kanada jäi turnauksessa ennakkosuosikin asemastaan huolimatta mitalisijojen ulkopuolelle neljänneksi.


title: Nokia 6020

text: Nokia 6020 on Nokian vuonna 2004 julkaistu matkapuhelin.


title: Nokia 6020

text: Nokia 6021 on Nokian vuonna 2005 julkaistu matkapuhelin.


title: Nokia 6030

text: Nokia 6030 on Nokian vuonna 2005 julkaistu matkapuhelin.


title: Nokia 6070

text: Nokia 6070 on Nokian vuonna 2006 julkaistu matkapuhelin.


title: Nokia 6100

text: Nokia 6100 on Nokian vuonna 2002 julkaistu matkapuhelin. Sen muotoilusta vastasi Nokian silloinen muotoilujohtaja Frank Nuovo.


title: Martti Kemppi

text: Martti Kemppi (13. syyskuuta 1919 Antrea - 3. marraskuuta 2002 Lahti) oli suomalainen yritysjohtaja, Kemppi Oy:n perustaja ja teollisuusneuvos. Martti Kemppi perusti Kemppi Oy:n vuonna 1949. Martti Kempillä oli 10 sisarusta, kansakoulun hän kävi Viipurin maalaiskunnassa. Martti Kemppi joutui talvisotaan vuonna 1939 ja hän joutui myös jatkosotaan, jossa hän palveli Karjalankannaksella. Lahteen Kemppi muutti sotien jälkeen. Vuonna 1980 Kemppi Oy:n johtoon tuli Martti Kempin poika Jouko Kemppi. Martti Kemppi sai teollisuusneuvoksen arvonimen vuonna 1972. Hän kuoli Lahdessa 83-vuotiaana loppuvuodesta 2002.


title: Luettelo maailman suurimmista lentoyhtiöistä

text: Maailman suurimmista lentoyhtiöistä on useampi luettelo, koska on olemassa useita eri tapoja mitata maailman suurin lentoyhtiö.


title: Kirje ateenalaisille

text: Kirje ateenalaisille eli "Kirje Ateenan senaatille ja kansalaisille" (; ) on keisari Julianus Apostatan kirjoittama julkinen kirje, joka oli nimensä mukaisesti osoitettu ateenalaisille.


title: Kirje ateenalaisille

text: Julianus kirjoitti kirjeen vuonna 361. Hän oli saanut Galliassa sotavoittoja ja hänen joukkonsa olivat julistaneet hänet uudeksi keisariksi. Näin Julianus oli käytännössä kaappaamassa valtaa serkultaan Constantiukselta. Loppuvuodesta tilanne oli muuttumassa sisällissodaksi. Tuolloin Julianus kirjoitti joukon kirjeitä marssiessaan joukkoineen itään päin kohtaamaan Constantiuksen armeijan, tarkoituksenaan oikeuttaa valtaistuinta koskevat vaatimuksensa. Ateenalaisten lisäksi hän kirjoitti Rooman senaatille, spartalaisille sekä korinttilaisille. Ateenalaisille osoitettu kirje on näistä ainoa nykyaikaan säilynyt.


title: Kirje ateenalaisille

text: Sisällissodan esti lopulta vain Constantiuksen sairastuminen ja kuolema. Näin Julianus sai keisariuden. Kirje on ilmeisesti kirjoitettu vasta sen jälkeen, kun Julianus jo oli saanut tiedon Constantiuksen kuolemasta.


title: Kirje ateenalaisille

text: Kirje on käytännössä apologia eli puolustuspuhe, jossa Julianus haluaa kertoa omat keisariksi valitsemiseen liittyneet tekonsa filosofian ja oikeudenmukaisuuden perintöä vaaliville ateenalaisille. Hän kertoi kirjeessään omista elämänvaiheistaan ja pyrki perustelemaan tekojaan, jotka olivat johtaneet sen hetkiseen poliittiseen tilanteeseen. Näin kirje on sisällöltään hyvin omaelämäkerrallinen.


title: Kirje ateenalaisille

text: Julianus kuvasi kirjeessään areiolaisen kristityn Constantiuksen samanlaiseksi pahantekijäksi kuin aiemmat pakanalliset keisarit olivat olleet ja piti tätä näin tekopyhänä. Näin hän pääsi ilmaisemaan vihaansa serkkuaan kohtaan; hän syytti tätä mm. oman perheensä surmasta ja omasta karkotuksestaan ja vangitsemisestaan aiemmin. Tekopyhyyden syytteen Julianus laajensi samalla koskemaan kaikkia kristittyjä. Hän kertoi selvinneensä Constantiuksen hänelle aiheuttamista koettelemuksista jumalien ja näiden keinonaan käyttämän filosofian avulla.


title: Nokia 6108

text: Nokia 6108 on Nokian vuonna 2003 julkaistu matkapuhelin.


title: Nokia 6120 classic

text: Nokia 6120 Classic on Nokian vuonna 2007 julkaisema matkapuhelin. Siinä on kahden megapikselin pääkamera salamavalolla ja digitaalisella zoomilla sekä videopuhelut mahdollistava etukamera. Puhelimessa on käyttöjärjestelmänä Series 60, joka mahdollistaa useampien sovellusten käytön samanaikaisesti.


title: Nokia 6120 classic

text: Muita ominaisuuksia ovat mm.


title: International Airlines Group

text: International Airlines Group (IAG; virallisesti International Consolidated Airlines Group, S.A.) on brittiläis-espanjalainen monikansallinen lentoyhtiöiden emoyhtiö. Yhtiön pääkonttori on Lontoossa ja kotipaikka Madridissa. Yhtiö muodostettiin tammikuussa 2011 Britannian ja Espanjan kansallisten lentoyhtiöiden British Airwaysin ja Iberian fuusioitumisen seurauksena.


title: FedEx Express

text: FedEx Express on yhdysvaltalainen, kuljetetun rahdin mukaan maailman suurin rahtilentoyhtiö. Yhtiö on FedEx-logistiikkayhtiön tytäryhtiö.


title: Ilmajoen museo

text: Ilmajoen museo sijaitsee Kyrönjoen länsirannalla Ilmajoella, Etelä-Pohjanmaalla. Museo on perustettu 1914 valmistuneeseen museorakennukseen, jonka suunnittelivat arkkitehti Aarne Savela ja rakennusmestari Valle Antila Ilmajoen vanhan kirkon (järjestyksessään toinen, 1600-luvulta) piirustusten pohjalta (tornin malli peräisin Naantalin kirkosta) ja kirkon alkuperäiselle sijaintipaikalle. Pihapiiriin on vuosien saatossa myös siirretty rakennuksia, kuten kirkkomuseona toimiva entinen siunauskappeli, tuulimylly, markkina- ja vilja-aitat sekä Aallon patteriston perinnetalo. Museon viereisellä kentällä sijaitsee Ilkan patsas.


title: Piikkimonnit

text: Piikkimonnit ("Ictaluridae") on monnikaloihin kuuluva heimo. Heimon lajeja tavataan luonnovaraisina Pohjois- ja Väli-Amerikasta makeista vesistä.


title: Piikkimonnit

text: Piikkimonnien heimoon kuuluu 7 sukua ja lähteestä riippuen 45–76 lajia. Pienin heimon laji "Noturus stanauli" jää 4,6 cm:n mittaiseksi, kun suurimmat lajit sinipiikkimonni ("Ictalurus furcatus") ja lättäpiikkimonni ("Pylodictis olivaris") voivat saavuttaa 160 cm:n pituuden. Tyypillisiä piirteitä ovat suomuttomuus kuonon 4 viiksisäieparia, rasvaevä, ja selkäevän ja rintaevien terävät piikit. "Noturus"-suvun lajeilla rintaevien piikit ovat yhteydessä myrkkyrauhaseen. Neljä piikkimonnilajia ovat silmättömiä ja elävät maanalaisissa luolissa. Pyrstöevä voi olla pyöreähkö tai haarautunut.


title: Piikkimonnit

text: Piikkimonnilajien luonnollinen levinneisyysalue ulottuu Kalliovuorilta Kanadasta, Yhdysvaltojen läpi etelään aina Guatemalaan asti. Ne ovat makeavetisten jokien ja järvien kaloja. Eräitä lajeja on istutettu muuallekin, esimerkiksi piikkimonnia ("Ameiurus nebulus") Suomeen. Heimon kalat ovat tyypillisesti yöaktiivisia. Pienimmät lajit syövät vesihyönteisiä ja tai nilviäisiä ja suuremmat lajit myös kaloja ja äyriäisiä. Piikkimonnit sietävät melko hyvin mataliakin veden happipitoisuuksia. Monet suurikokoiset piikkimonnilajit, muun muassa pilkkupiikkimonni ("Ictalurus punctatus"), ovat tärkeitä ruokakaloja ja vapaa-ajankalastuksen kohteita ja niitä myös viljellään kaupallisesti.


title: Tamanar

text: Tamanar () on kunta Essaouiran provinssissa Marrakech-Tensift-El Haouzin hallintoalueella Marokossa. Asukkaita Tamanarissa oli vuoden 2004 väestönlaskennassa 9 984, joista yksi oli ulkomaalainen. Kotitalouksia oli 1 935. Vuonna 1994 asukkaita oli 8 620 ja kotitalouksia 1 521.


title: Tamanar

text: Tamanar sijaitsee noin 80 kilometriä Essaouiran kaupungista etelään.


title: Veiko Õunpuu

text: Veiko Õunpuu (s. 16. maaliskuuta 1972 Saarenmaa) on virolainen elokuvaohjaaja ja käsikirjoittaja. Hän on ohjannut muun muassa elokuvat "Sügisball" (2007), "Püha Tõnu kiusamine" (2009) ja "Free Range" (2013).


title: Nokia 6125

text: Nokia 6125 on Nokian vuonna 2006 julkaistu matkapuhelin.


title: Nokia 6130

text: Nokia 6130 on Nokian vuonna 1998 julkaistu puhelin. Puhelin toimi ainoastaan 1800 MHz GSM-verkossa, jolloin sen käyttöalue Suomessa rajoittui lähinnä kaupunkialueille joille kyseistä verkkoa oli laitteen julkaisuajankohtana rakennettu. Markkinoinnissa tämän tyyppisiä laitteita kutsuttiin citypuhelimiksi, tavanomaista halvempien puheluhintojen toimiessa houkuttimena.


title: Nokia 6136

text: Nokia 6136 on Nokian vuonna 2006 julkaistu matkapuhelin.


title: Hark! The Herald Angels Sing

text: Hark! The Herald Angels Sing on joululauluna tunnettu englantilainen virsi.


title: Hark! The Herald Angels Sing

text: Tekstin on kirjoittanut Charles Wesley ja se ilmestyi hänen veljensä John Wesleyn julkaisemassa kokoelmassa "Hymns and Sacred Poems" vuonna 1739 nimellä ”Hark! How All The Welkin Rings”. Charles Wesley muokkasi kappaletta vuonna 1743 ja George Whitfield sekä Martin Madan tekivät sanoihin muutoksia vuosina 1753 ja 1760, minkä jälkeen ne saivat pääosin nykyisen asunsa. Melodia on peräisin saksalaisen Felix Mendelssohnin vuonna 1840 säveltämästä kuoroteoksesta "Festgesang", joka oli omistettu kirjapainotaidon keksimisen 400-vuotisjuhlalle. William H. Cummings sovitti Mendelssohnin teoksen toiseen osan sisältyvän ”Vaterland, in deinen Gauen” -laulun sävelen tähän kappaleeseen vuonna 1855.


title: Hark! The Herald Angels Sing

text: Kappaleen on suomentanut Erkki Ainamo nimellä ”Enkellaulu kajahtaa” ja Martti Haapakoski nimellä ”Kaikuu laulu enkelkuoron”. Se sisältyy myös Suomen evankelis-luterilaisen kirkon ruotsinkieliseen virsikirjaan virtenä numero 26 nimellä ”Lyssna värld till ängelns ord”.


title: Nokia 6150

text: Nokia 6150 on Nokian vuonna 1998 julkaistu puhelin.


title: Riksantikvarieämbetet

text: Riksantikvarieämbetet (RAÄ) on ruotsalainen valtionvirasto, joka vastaa kulttuuriympäristöön ja kulttuuriperintöön liittyvistä asioista. Suurin osa viraston toimistoista sijaitsee Tukholmassa, Visbyssä ja Tumbassa, mutta toimintaa on myös monilla paikkakunnilla, joilla ylläpidetään kulttuurihistoriallisesti arvokkaita kiinteistöjä tai tehdään arkeologista tutkimusta. RAÄ toimii Ruotsin kulttuuriministeriön () alaisuudessa.


title: Riksantikvarieämbetet

text: Toiminnan kokonaistavoitteena on kulttuuriperinnön vaaliminen ja sen nivominen kestävään yhteiskuntakehitykseen ja hyvään elinympäristöön. RAÄ:n tehtävänä on auttaa kulttuuriympäristöjä, muinaismuistoja ja kulttuurikohteita koskevaa tutkimusta ja tietämyksen kehittämistä. Viraston tehtäviin kuuluvat myös aiheisiin liittyvä tiedotus ja neuvonta. Kulttuuriympäristöjen suojeleminen ja näytteillepaneminen, arkisto- ja kirjastotoiminta, arkeologiset tutkimushankkeet yhdessä museoiden kanssa sekä eri museoiden kokoelmien vaaliminen ovat myös osa viraston tehtäväkenttää.


title: Riksantikvarieämbetet

text: "Riksantikvarie"-viran perusti Kustaa II Aadolf 20. toukokuuta 1630. Ensimmäinen viranhaltija oli Johannes Bureus. Bureus oli 1600-luvun merkittävin riimukirjoitustutkija, oli ollut kuninkaan yksityisopettajana ja herättänyt tämän kiinnostuksen muinaismuistoihin.Riksantikvarieämbetetin sivusto


title: Adolf Grotenfelt

text: Adolf Grotenfelt (1828–1892) oli suomalainen hovioikeudenneuvos ja vankeinhoitohallituksen ensimmäinen ylijohtaja. Grotenfelt kiersi 1850-luvulla ulkomailla tutustumassa vankeinhoitoon ja toteutti saamiaan ajatuksia Suomessa. Hänen puheenjohdollaan 1877–1878 toimineen komitean esitykset tuottivat merkittäviä uudistuksia. Hän oli vankeinhoitohallituksen vt. ylijohtaja vuodesta 1881 ja vakinainen 1888–1891. Grotenfelt oli valtiopäivillä aateliston jäsen 1863–1888 ja puolusti useita vapaamielisiä uudistuksia. Hän toimi vuoden 1869 valtiopäiväjärjestyksen laatineen perustuslakikomitean sihteerinä.


title: Nils Grotenfelt

text:
Nils Gustaf Maximilian Grotenfelt (1846–1902) oli Maanviljelyshallituksen ensimmäinen ylijohtaja, maanviljelysneuvos. Hän oli viraston johdossa 1892–1902 ja oli Suomen uudenaikaisen meijeritalouden luoja ja maatiaiskarjan jalostuksen alkuunpanija. Hän oli valtiopäivillä edustajana aatelissäädyssä 1872–1899. Hän julkaisi alan oppikirjoja.
Hänen veljensä oli Karl Gustaf Johannes (Gösta) Grotenfelt.


title: Billy Gilmour

text: Hamilton Livingstone ”Billy” Gilmour (21. maaliskuuta 1885 – 13. maaliskuuta 1959) oli kanadalainen ammattilaisena pelannut jääkiekkoilija. Laitahyökkääjä Gilmour edusti Ottawa Hockey Clubia sarjanaan Canadian Amateur Hockey League. Hän voitti Ottawassa viidesti Stanley Cupin. Billy Gilmour pelasi myös McGill Universityn ja Montreal Victoriasin joukkueissa. Hän lopetti huipputasolla 1909, mutta palasi pelaamaan kaksi ottelua Ottawassa vielä kaudella 1915–1916 NHA:ssa.


title: Samu Markkula

text: Samu Markkula (s. 27. helmikuuta 1994 Jyväskylä) on suomalainen jääkiekkoilija, joka pelaa Mestis-joukkue Kokkolan Hermeksessä. Hän toimii joukkueen varakapteenina. Markkula on pelipaikaltaan vasen laitahyökkääjä.


title: Samu Markkula

text: Markkula on JYPin kasvatti. Hän oli kaudella 2009–2010 joukkueen C-nuorten paras pistemies ja maalintekijä SM-karsinnoissa tehoilla 11+14=25 sekä pudotuspeleissä neljällä osumallaan. Markkula on JYPin paras pistemies ja syöttäjä runkosarjassa tehoilla 17+38=55. Hän toimi joukkueen varakapteenina. Markkula voitti seuraavan kauden 2010–2011 päätteeksi A-nuorten Suomenmestaruuden. Kaudella 2011–2012 hän pelasi myös ensimmäiset miesten pelinsä esiinnyttyään kuudessa Mestis-ottelussa JYP-Akatemian paidassa tehden niissä tehot 1+1=2.


title: Samu Markkula

text: Toukokuussa 2012 Markkula teki sopimuksen JYP-Akatemian kanssa. Samana kesänä OHL-joukkue Barrie Colts varasi hänet 45. pelaajana . Markkula aloitti siellä kauden 2012–2013, mutta jäätyään Coltsissa pieneen rooliin hän palasi lokakuussa 2012 takaisin Jyväskylään ja JYP-Akatemiaan. Markkula teki SM-liigadebyyttinsä JYPissä 5. tammikuuta 2013 vieraissa Saimaan Palloa vastaan. Hänet merkittiin joukkueen ykkösketjuun Antti Jaatisen ja Rich Peverleyn viereen. Markkula sai ottelussa lopulta jääaikaa 8.46 minuuttia. JYP-Akatemian Mestis-kauden päätyttyä hän vahvisti JYPin A-nuoria sekä SM-liigajoukkuetta, jossa Markkula pelasi kaikkiaan 12 runkosarja- ja yhden playoff-ottelun tehden kaksi syöttöpistettä. Hän voitti kauden päätteeksi SM-pronssia.


title: Samu Markkula

text: Kauden 2013–2014 Markkula pelasi pääasiassa JYP-Akatemiassa. Hän siirtyi loppukaudella JYPin vahvuuteen ja sai tililleen yhden playoff-ottelun. Markkula pelasi JYPissä myös kaksi European Trophy -ottelua. Joukkueen turnaus päättyi voittoon. Myös kauden 2014–2015 hän pelasi lähinnä JYP-Akatemiassa, jonka paras pistemies ja syöttäjä Markkula oli tehoilla 13+29=42, kuten myös kevään 2015 pudotuspeleissä tehoilla 1+8=9. Hän pelasi kauden aikana neljä SM-liigaottelua JYPissä.


title: Samu Markkula

text: Kaudeksi 2015–2016 Markkula siirtyi vuoden mittaisella sopimuksella Savonlinnan Pallokerhoon. Hän oli kevään 2016 pudotuspeleissä joukkueen paras syöttäjä ja ja jakoi SaPKon sisäisen pistepörssin voiton Patrik Virran kanssa neljällä syöttöpisteellään. Kaudeksi 2016–2017 Markkula siirtyi jatkamaan Mestis-uraansa Kokkolan Hermeksen riveihin. Hän oli pudotuspeleissä joukkueen paras syöttäjä ja toiseksi paras pistemies Kristian Kankaan jälkeen tehoilla 1+7=8. Kaudeksi 2017–2018 Markkula nimettiin Hermeksen varakapteeniksi. Marraskuun 2017 lopulla hänet nimettiin joukkueen kapteeniksi, kun Nico Lehto päätti lopettaa uransa hekilökohtaisista syistä. Markkula voitti Hermeksen sisäisen piste- ja syöttöpörssin tehoilla 10+29=39 ja hän oli joukkueen paras syöttäjä myös karsintasarjassa Joonas Sammalmaan kanssa neljällä syöttöpisteellään.


title: Samu Markkula

text: Markkula palasi kaudeksi 2018–2019 Hermeksen varakapteeniksi, kun aiempi kapteeni Jussi Nättinen palasi joukkueeseen ja nimettiin uudeksi kapteeniksi. Markkula valittiin Mestiksen joulukuun 2018 kuukauden pelaajaksi ja kuukauden kentälliseen.


title: Samu Markkula

text: Markkula pelasi alle 18-vuotiaiden MM-kilpailuissa vuonna 2012 sekä Ivan Hlinkan muistoturnauksessa vuonna 2011. Hän edusti myös Suomen alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2011, joista jälkimmäisenä mainittu turnaus päättyi hopeaan. Markkula toimi siinä myös Suomen varakapteenina.


title: Samu Markkula

text: Markkula valittiin Pohjola-leirin tähdistökentälliseen vuonna 2009.


title: Samu Markkula

text: Markkula on tehnyt myös rap-musiikkia taiteilijanimellä MC Mara. Hän julkaisi vuonna 2013 musiikkivideon kappaleesta "MVP".


title: The Voice of Finland (2. tuotantokausi)

text: "The Voice of Finlandin" toinen tuotantokausi alkoi Nelosella 4. tammikuuta 2013. Ohjelmaa juonsivat Axl Smith ja backstage-toimittajana suorissa lähetyksissä toiminut Tea Khalifa. Neljä tähtivalmentajaa olivat Elastinen, Lauri Tähkä, Paula Koivuniemi ja Michael Monroe.


title: The Voice of Finland (2. tuotantokausi)

text: Villin kortin avulla täydennetään Elastisen, Laurin, Paulan ja Michaelin joukkueet. Kilpailijat valitaan Radio Aalto -radiokanavalla viikon 7/2013 aikana.


title: Nokia 6151

text: Nokia 6151 on Nokian vuonna 2006 julkaistu matkapuhelin.


title: Nokia 6170

text: Nokia 6170 on Nokian vuonna 2004 julkaistu matkapuhelin.


title: Rautakoura

text: Rautakoura on bluegrassia soittava yhtye Helsingistä. Yhtye perustettiin vuonna 2004. Bändissä ovat alusta asti soittaneet Juho Häme (basso), Lauri Häme (banjo), Matti Mikkelä (mandoliini ja kitara) ja Pekka Pyysalo (kitara).


title: Rautakoura

text: Rautakoura osallistui vuoden 2013 Uuden Musiikin Kilpailuun, ja pääsi kymmenen parhaan joukkoon, karsiutuen semifinaalissa.


title: Rautakoura

text: Rautakoura on julkaissut kuusi levyä: "Kaikki Peliin" (2005), "Rautakoura" (2006), "Maailman ympäri" (2007), "Kadulta" (2008), "Neljä vuodenaikaa" (2010) ja "Tien päällä taas" (2013).


title: Rautakoura

text: Kaikki Peliin


title: Rautakoura

text: Rautakoura


title: Rautakoura

text: Maailman ympäri


title: Rautakoura

text: Kadulta


title: Rautakoura

text: Neljä vuodenaikaa


title: Rautakoura

text: Tien päällä taas


title: Paavo Kinnunen (näyttelijä)

text: Paavo Kinnunen (s. 1987) on suomalainen näyttelijä.


title: Paavo Kinnunen (näyttelijä)

text: Hänen vanhempansa ovat näyttelijät Heikki Kinnunen ja Satu Silvo. Kinnusen sisko Vilma Kinnunen ja velipuoli Santeri Kinnunen ovat myös näyttelijöitä.


title: Paavo Kinnunen (näyttelijä)

text: Elokuvaroolien lisäksi Paavo on mukana Tripla-ohjelmassa.


title: Riku Rahikainen

text: Riku Rahikainen (s. 6. toukokuuta 1981 Helsinki) on suomalainen jääkiekkoilija, joka pelaa II-divisioonajoukkue Bewe Hockeyssä. Hän on pelannut aiemmin SM-liigassa yhteensä 77 runkosarjaottelua tehopistein 4+6=10 ja keräten 155 jäähyminuuttia. Rahikainen on pelannut urallaan myös Pohjois-Amerikassa, Tšekissä, Ruotsissa ja Itävallassa. Häntä on luonnehdittu pelityyliltään voimahyökkääjäksi ja rouhijaksi. Rahikainen on toisinaan myös tapellut. Hän laukoo oikealta.


title: Riku Rahikainen

text: Rahikainen aloitti jääkiekon yhdeksänvuotiaana Tikkurilan Jää-Veikoissa, josta hän siirtyi sittemmin Kiekko-Vantaaseen. B-juniori-ikäisenä Rahikainen opiskeli vuoden vaihto-oppilaana Yhdysvalloissa, jonka jälkeen hän palasi kaudeksi 1999–2000 Suomeen. Rahikainen edusti kauden aikana sekä Jokereiden, Karhu-Kissojen että Kiekko-Vantaan A-nuoria. Hän voitti Jokereissa kauden päätteeksi A-nuorten Suomenmestaruuden.


title: Riku Rahikainen

text: Kaudeksi 2001–2002 Rahikainen sai harjoitusleirin päätteeksi SM-liigasopimuksen Tampereen Ilvekseen. Hän teki liigadebyyttinsä auden avauskierroksella 13. syyskuuta 2001 vieraissa Jokereita vastaan. Rahikainen pelasi kaikkiaan kahdeksan SM-liigaottelua tehden kaksi syöttöpistettä, mutta hänen vauhtinsa ei kuitenkaan riittänyt vielä liigaan ja Rahikainen pelasi näin ollen loppukautensa suurimmaksi osaksi Mestiksessä, Kiekko-Vantaan ja KJT:n joukkueissa. Kaudella 2002–2003 hän jatkoi Mestis-pelejään Mikkelin Jukureiden riveissä, mutta Rahikainen jäi siellä kuitenkin pieneen rooliin ja palasi jouluna 2002 loppukaudeksi KJT:hen.


title: Riku Rahikainen

text: Kauden 2003–2004 Rahikainen pelasi ECHL-liigaa Fresno Falconsin ja Florence Pricen joukkueissa. Myös seuraavan kauden hän aloitti Pohjois-Amerikassa, UHL-joukkue Port Huron Beaconsin riveissä. Yhden siellä pelatun ottelun jälkeen, marraskuussa 2004 Rahikainen palasi loppukaudeksi 2004–2005 Kiekko-Vantaaseen. Hän jakoi 89 minuutillaan Mestiksen jäähypörssin kuudennen sijan joukkuetoverinsa Antti Nyrhisen kanssa.


title: Riku Rahikainen

text: Elokuussa 2005 Rahikainen teki sopimuksen Järvenpään Haukkojen (ent. KJT) kanssa. Marraskuussa hän siirtyi vuoden mittaisella, lyhyen koeajan sisältäneellä sopimuksella Tšekin toiseksi korkeimmalle sarjatasolle 1. Národní Hokejová Ligan HK Jestřábi Prostějoviin. Rahikainen pelasi siellä lopulta vain yhden ottelun. Tammikuussa 2006 hän siirtyi loppukauden 2005–2006 kattaneella sopimuksella pelaamaan SM-liigaa Jokereihin. Rahikainen teki siellä loppukaudella 22 runkosarjaottelussa tehot 1+2=3. Hänen liigauransa avausmaali syntyi 10. tammikuuta 2006 paikallisottelussa Helsingin IFK:ta vastaan.


title: Riku Rahikainen

text: Rahikainen kävi ennen kauden 2006–2007 alkua try-outilla sekä Porin Ässissä että Saimaan Pallossa. Kauden kynnyksellä hän siirtyi jo syksyn kolmanteen SM-liigaseuraansa JYPiin, jonka kanssa Rahikainen teki joulutaukoon asti kestäneen sopimuksen. Hän pelasi joukkueessa lopulta kauden loppuun. Rahikaisen ainoaksi jäänyt kokonainen SM-liigakausi toi hänelle 47 runkosarjaottelussa tehot 3+2=5 sekä 135 jäähyminuuttia.


title: Riku Rahikainen

text: Kesällä 2007 Rahikainen kävi try-outilla Tapparassa, mutta hän jäi ilman sopimusta. Rahikainen aloitti kauden 2007–2008 Kiekko-Vantaassa, mutta hän siirtyi marraskuussa 2007 Ruotsin I-divisioonassa pelanneen Örebro HK:n riveihin. Rahikainen pelasi kauden loppuun kuitenkin Itävallan toiseksi korkeimmalla sarjatasolla Österreichische Nationalligan EHC Bregenzerwaldissa. Kauden 2008–2009 hän pelasi II-divisioonaa Mäntsälän Kiekko-Tiikereissä ja kaksi seuraavaa kautta Suomi-sarjaa HC Keski-Uusimaan joukkueessa. Rahikainen voitti Suomi-sarjan pronssia keväällä 2011.


title: Riku Rahikainen

text: Kaudeksi 2011–2012 Rahikainen siirtyi II-divisioonajoukkue Bewe Hockeyn riveihin.


title: Japandroids

text: Japandroids on kanadalainen rock-duo Vancouverista, Brittiläisestä Columbiasta, joka perustettiin vuonna 2006. Yhtyeen jäsenet ovat: Brian King (kitara, laulu) ja David Prowse (rummut, laulu). Japandroids nousi suosioon vuonna 2009 julkaistun debyyttialbumi Post-Nothingin myötä. Yhtye kiersi laajasti vuosina 2009-2010, ja sai kiitosta energisistä live-esiintymisistä.


title: Sovajärvi

text: Sovajärvi on entinen Sallan kylä Suomen Neuvostoliitolle luovuttamalla Sallan alueella. Sotien ja alueluovutusten jälkeen kotinsa menettäneet Sovajärven kylän asukkaat asutettiin Suomen puolelle jääneeseen Sallan Hautajärven ympäristöön, Oulankaan ja Isoviitaan. Kylä on nykyisin asumaton. Sovajärvi sijaitsi samannimisen järven rannalla.


title: Tuutijärvi

text: Tuutijärvi () on järvi ja entinen Sallan kylä Suomen Neuvostoliitolle luovuttamalla Sallan alueella. Kylä on nykyisin asumaton. Sotien ja alueluovutusten jälkeen kotinsa menettäneet Tuutijärven kylän asukkaat asutettiin Suomen puolelle jääneeseen Sallan Ahvenselän alueelle.


title: Vuorijärvi (Salla)

text: Vuorijärvi on entinen Sallan kylä ja järvi Suomen Neuvostoliitolle luovuttamalla Sallan alueella. Kylä on nykyisin asumaton. Sotien ja alueluovutusten jälkeen kotinsa menettäneet Vuorijärven kylän asukkaat asutettiin Suomen puolelle jääneeseen Sallan Varvikon kylään. Vuorijärvi on pieni Kantalahden piirin järvi, jonka pinta-ala on 1,1 neliökilometriä. Järvi sijaitsee 157 metriä merenpinnan yläpuolella.


title: Sallansuu

text: Sallansuu on entinen Sallan kylä Suomen Neuvostoliitolle luovuttamalla Sallan alueella.


title: Yläkurtti

text: Yläkurtti on entinen Sallan kylä Suomen Neuvostoliitolle luovuttamalla Sallan alueella.


title: Chichaoua

text: Chichaoua () on kunta Chichaouan provinssissa Marrakech-Tensift-El Haouzin hallintoalueella Marokossa. Asukkaita Chichaouassa oli vuoden 2004 väestönlaskennassa 15 657, joista seitsemän oli ulkomaalaista. Kotitalouksia oli 3 115. Vuonna 1994 asukkaita oli 9 738 ja kotitalouksia 1 743.


title: Chichaoua

text: Chichaoua on Marrakech-Tensift-El Haouzin hallintoalueella sijaitsevan Chichaouan provinssin hallinnollinen keskus. Idässä kunta rajautuu Lamzoudian maalaiskuntaan, etelässä Sidi Bouzid Arragraguin maalaiskuntaan sekä lännessä ja pohjoisessa Ahdilin maalaiskuntaan. Chichaoua on merkittävä teiden risteyskohta; itä–länsisuuntainen tie Marrakeshista Essaouiraan kulkee Chichaouan kautta. Samoin tie Agadiriin lähtee Chichaouasta etelään. Chichaouasta Marrakeshiin on matkaa 73 kilometriä ja Essaouiraan 110 km.


title: Chichaoua

text: Oulad Bou Sbaa -heimoon kuuluvat ihmiset asuttivat Chichaouan seudun. He saapuivat Pohjois-Afrikkaan 1200-luvulla. Toisen lähteen mukaan heimon jäseniä oli seudulla jo 1000-luvulla. Chichaouan seutu oli 1500-luvulla huomattava sokerintuotantoalue, ja muutaman kilometrin päässä pohjoisen Chemaiaan johtavan tien varrella on jäänteitä sokerintuotantotehtaasta. Alueella on säilynyt myös osia akveduktista, joka kuljetti vettä tehtaalle ja sokeriruokoviljelyksille. Marokosta kuljetettiin tuohon aikaan sokeria useisiin Euroopan maihin.


title: Chichaoua

text: Chichaoua tunnetaan matoistaan, jotka ovat väriltään voimakkaan punaisia ja niissä esiintyy vinoneliöitä. Kuva-aiheiltaan matot muistuttavat Rabatissa valmistettavia mattoja tai niissä on eläinhahmoja, kuten käärmeitä ja skorpioneja. Eläinhahmot matoissa ovat epätavallisia Marokossa. Aikaisemmin matoissa käytetty väri saatiin värimatara-kasvista, mutta nykyisin väri valmistetaan kemiallisin menetelmin.


title: Hallapuro

text: Hallapuro on kylä Vimpelissä, Etelä-Pohjanmaan maakunnan Järviseudun seutukunnassa.


title: Karttakeskus

text: Karttakeskus Oy on Affectoon kuuluva yritys, joka on erikoistunut paikkatietojärjestelmiin ja karttoihin. Se on aiemmin tunnettu muun muassa nimellä "Genimap".


title: Oskar Silén

text: Jon Oskar Silén (s. 29. toukokuuta 1973, Helsinki) on suomenruotsalainen näyttelijä, ohjaaja ja muusikko.


title: Oskar Silén

text: Oskar Silén valmistui Teatterikorkeakoulusta vuonna 1997 ja on työskennellyt näyttelijänä monissa suomalaisissa ja ruotsalaisissa teattereissa sekä ohjaajana muun muassa Teatteri Taiminessa, Turun ruotsalaisessa teatterissa ja Wasa teatterissa. Hän on esiintynyt muun muassa elokuvissa "Etulinjan edessä" ja "Leijat Helsingin yllä".


title: Oskar Silén

text: Silén on asunut Japanissa, Kiinassa, Hollannissa, Englannissa sekä Suomessa.


title: Siskoni

text: Siskoni on Laura Närhen "Tuhlari"-albumilta 12. lokakuuta 2012 julkaistu single. Kappaleella Närhen kanssa duetoi Erin. "Siskoni"-singlelle on myös tehty musiikkivideo, joka kuvattiin Suvilahden Tiivistämössä Helsingissä.


title: Siskoni

text: Närhi on sanonut kappaleen kertovan sisarkilpailusta ja sen raastavuudesta.


title: Jani Hiltunen

text: Jani Samuli Hiltunen (s. 12. heinäkuuta 1979 Helsinki) on suomalainen pääsarjauransa lopettanut koripalloilija.


title: Jani Hiltunen

text: Hiltunen on Panttereiden kasvatti, ja hän debytoi seuran riveissä SM-sarjassa kaudella 1996–1997. Vuodet 1997–1999 hän pelasi pääsarjaa Pussihukkien joukkueessa. Vuodet 1999–2001 Hiltunen vietti Middle Tennessee Staten joukkueessa, jossa hän pelasi yliopistokoripalloa. Ainoastaan kahden kauden jälkeen hän palasi Suomeen, jossa hän jatkoi pelaamista Salon Vilppaassa.


title: Jani Hiltunen

text: Hiltunen siirtyi itävaltalaiseen Oberwart Gunnersiin kaudeksi 2002–2003, mutta hänet vapautettiin kauden puolivälissä joukkueen huonon menestyksen johdosta. Tämän myötä hän palasi Suomeen, jossa hän jatkoi pelaamista Kouvoissa. Hiltunen edusti seuraa vuoteen 2006 asti, jonka jälkeen hän jatkoi uraansa toisella sarjatasolla Salon Vilppaan joukkueessa. Hän lopetti uransa kesken kauden 2006–2007.


title: Monterey Pop Festival

text: Monterey Pop Festival (koko nimeltään Monterey International Pop Music Festival) oli 16.–18. kesäkuuta 1967 Montereyssä, Kaliforniassa järjestetty musiikkifestivaali. Se oli suurin siihen mennessä koskaan järjestetty rock-festivaali, ja siinä esiintyi moni sen ajan ja seuraavien vuosien tunnetuimmista pop- ja rock-artisteista, kuten Jimi Hendrix, The Who, Janis Joplin, Jefferson Airplane ja Otis Redding.


title: Monterey Pop Festival

text: Festivaalilla oli kävijöitä kolmen päivän aikana mahdollisesti jopa 90 000. Sen järjestelyt onnistuivat hyvin, ja se toimi esimerkkinä myöhemmille suurille rock-festivaaleille kuten Woodstockille. Se myös aloitti hippikulttuurin kuuluisan "Rakkauden kesän" San Franciscossa.


title: Monterey Pop Festival

text: Idean Monterey Pop Festivalista sai tuottaja Alan Pariser, jolle Montereyn perinteinen jazz-festivaali oli tuttu. Hän ehdotti keväällä 1967 muusikko John Phillipsille ja tuottaja Lou Adlerille, että Phillipsin yhtye The Mamas & the Papas esiintyisi Montereyssä järjestettävässä uudessa blues- ja rock-konsertissa. Konsertista päätettiin tehdä hyväntekeväisyystapahtuma, ja osanottajat aiottiin valita mahdollisimman monipuolisesti ja tasa-arvoisesti eri nykymusiikkityyleistä. John ja Michelle Phillips vastasivat Adlerin kanssa suuresta osasta käytännön järjestelyistä West Hollywoodissa sijaitsevasta toimistostaan käsin. Järjestelyt sujuivat hyvin nopeasti, sillä idean keksimisestä itse festivaaliin kului vain kuusi viikkoa.


title: Monterey Pop Festival

text: Festivaalin ideointiin ja järjestelyyn osallistuivat myös Paul McCartney ja The Beach Boys, jotka eivät kuitenkaan itse esiintyneet festivaalissa.


title: Monterey Pop Festival

text: John Phillips teki tapahtumalle mainoslaulun ”San Francisco (Be Sure to Wear Some Flowers in Your Hair)”, jonka esitti Scott McKenzie. Pikaisesti tehty kappale julkaistiin 13. toukokuuta, ja se nousi suureksi hitiksi.


title: Monterey Pop Festival

text: Festivaalille oli helppo saada nopeasti nimekkäitä osanottajia, etenkin Los Angelesista. Sana levisi myös San Franciscoon, ja sieltä mukaan ilmoittautui lisää tunnettuja ja nousevia esiintyjiä. Lopulta esiintyjälistalla oli 32 yhdysvaltalaista ja brittiläistä rock-artistia, folk-esiintyjiä, jazz-esiintyjiä ja maailmanmusiikin esittäjiä kuten intialainen Ravi Shankar.


title: Monterey Pop Festival

text: Jotkut osallistujat kyseenalaistivat sen, että hyväntekeväisyyskonsertin lipuista piti maksaa sekä olivat huolissaan siitä, mihin siitä kuvattavan dokumenttielokuvan tuotot aiottiin käyttää. Muutama artisti kielsikin ohjaaja D. A. Pennebakeria kuvaamasta esityksiään.


title: Monterey Pop Festival

text: Konsertin pitopaikka oli Monterey Peninsula Collegen jalkapallokenttä. Avajaisiltana 16. kesäkuuta myytiin 7500 lippua. Niiden hinta vaihteli kolmesta kuuteen ja puoleen dollariin, mikä oli tuona aikana melko paljon. Yleisön kokonaismäärää ei virallisesti laskettu; joidenkin toimittajien mukaan kolmen päivän aikana paikalla saattoi käydä jopa yli 90 000 ihmistä.


title: Monterey Pop Festival

text: Lipputulot olivat arviolta 50 000 dollaria. Osa siitä katosi sunnuntaina, mutta jäljelle jääneestä 35 000 dollarista 25 000 dollaria lahjoitettiin Sam Cooke Scholarship -rahastolle ja 5 000 dollaria kummallekin Los Angelesin ilmaisklinikalle. Sen lisäksi tuottoja saatiin tapahtuman televisiointi- ja elokuvaoikeuksista sekä tupla-albumista.


title: Monterey Pop Festival

text: Konsertin ikimuistoisiin kohokohtiin luetaan etenkin Jimi Hendrixin kitaran sytytykseen kulminoitunut spektaakkeli, sekä Janis Joplinin esitys Big Brother and the Holding Companyn laulusolistina.


title: Monterey Pop Festival

text: Järjestelyt onnistuivat hyvin: sää oli poutainen, ja paikalla oli riittämiin leiriytymistilaa, ruokaa, kannabista ja LSD:tä. Yleisö käyttäytyi niin hyvin, että poliisilaitos lähetti jo lauantaina suurimman osan paikalle valvomaan komennetuista poliiseista pois. Poliisi ei myöskään pidättänyt ihmisiä huumeiden hallussapidosta.


title: Monterey Pop Festival

text: Festivaali sai paljon julkisuutta, ja siitä kirjoitti yhteensä 1200 toimittajaa. Lehdistö kutsui konserttia suureksi menestykseksi. Montereyn kaupunki ei kuitenkaan antanut lupaa uusille konserteille seuraavana vuonna.


title: Monterey Pop Festival

text: Montereyn festivaali toimi esimerkkinä myöhemmille suurille rock-festivaaleille kuten Woodstockille. Se myös aloitti hippikulttuurin kuuluisan "Rakkauden kesän" San Franciscossa.


title: Monterey Pop Festival

text: Ohjaaja D. A. Pennebaker teki konsertista dokumenttielokuvan "Monterey Pop" (1968).


title: Vladimír Franz

text: Vladimír Franz (s. 25. toukokuuta 1959 Praha) on tšekkiläinen teatteri- ja oopperasäveltäjä. Franz oli ehdolla tammikuun 2013 presidentinvaalissa. Franzin ihosta noin 90 prosenttia on tatuoitu. Hän toimii opettajana Prahan elokuva-akatemiassa.


title: Kotelnitšeskaja Naberežnaja

text: Kotelnitšeskaja Naberežnaja (Ven. Котельническая набережная) on stalinistiseen tyyliin rakennettu pilvenpiirtäjä Moskovan kaupungissa Venäjällä. Kotelnitšeskaja Naberežnaja on yksi seitsemästä Stalinin rakennuttamasta pilvenpiirtäjästä. Näitä pilvenpiirtäjiä on kutsuttu nimillä "seitsemän sisarusta".


title: Kotelnitšeskaja Naberežnaja

text: Rakennuksen rakentaminen aloitettiin vuonna 1947 ja rakennus saatiin valmiiksi vuonna 1952. Rakennuksen vieressä oli samaan tyyliin rakennettu asuinrakennus joka oli valmistunut vuonna 1940, kyseinen rakennus liitettiin osaksi Kotelnitšeskaja Naberežnaja rakennusta.


title: Pikku Kontojärvi

text: Pikku Kontojärvi on pieni järvi Kruunupyynjoen päävesistössä. Se sijaitsee Vimpelissä Etelä-Pohjanmaan maakunnassa. Pinta-ala: 0,0782 km², rantaviiva: 1,11 km


title: Iso Kontojärvi

text: Iso Kontojärvi on pieni järvi Kruunupyynjoen päävesistössä. Se sijaitsee Vimpelissä Etelä-Pohjanmaan maakunnassa. Pinta-ala on 0,0626 km² (6,26 ha).


title: Patanan tekojärvi

text: Patanan tekojärvi on Keski-Pohjanmaalla Vetelissä ja Etelä-Pohjanmaalla Vimpelissä sijaitseva tekojärvi.


title: Patanan tekojärvi

text: Järven pinta-ala on 990 hehtaaria eli 9,9 km². Se on 8,2 kilometriä pitkä ja 2,6 kilometriä leveä. Järven rantaviivan pituus on 43 kilometriä ja sen rannat ovat alavaa metsämaata, joka on monin paikoin soistunutta. Rannoille on rakennettu muutama vapaa-ajan asunto, joille johtaa tiet seututieltä 750, yhdystieltä 7370 sekä pato- ja kanavatieltä. Alueella on monia turvetuotanto alueita, joiden kuivatusvesiä johdetaan tekojärveen.


title: Patanan tekojärvi

text: Tekojärven vedenpinnan korkeus on 123,0 metriä mpy. Järvi on säännöstely siten, että vedenpinnan korkeudeksi on määrätty raja-arvot 116,13 metriä ja 123,63 metriä mpy. Järvi on muodostettu rakentamalla Patananjoen laaksoon poikittainen maapato, joka on 2,8 kilometriä pitkä. Joen patoportti sijaisee sen luoteispäässä, mistä jatkuu sen luontainen uoma. Joen valuma-alueen kaakkoispää laskee järven kaakkoispäähän. Patananjoen oma virtaama ei riitä tekojärven täyttämiseen, vaan lisävettä tuodaan Perhonjoesta Haukankylän ja Kivikankaan välistä lähtevällä 8,6 kilometriä pitkällä täyttökanavalla.


title: Patanan tekojärvi

text: Tekojärvi valmistui vuonna 1966.


title: Patanan tekojärvi

text: Järvi sijaitsee Perhonjoen vesistössä (vesistöaluetunnus 49) Patananjoen valuma-alueella (49.09), jonka Patanan tekojärven alueeseen (49.092) järvi kuuluu. Valuma-alue saa pääosan vedestään sekä Perhonjoesta että Patananjoen yläosan valuma-alueelta (49.093). Tekojärven alueella on yksi yli hehtaarin kokoinen Laukkulampi (3 ha), joka laskee siihen.


title: Patana

text: Patana on kylä Vetelissä. Se sijaitsee Veteli-Vimpeli-tien varrella noin 20 kilometrin etäisyydellä Vetelin ja Vimpelin keskustoista. Kylä on rakennettu suurimmaksi osaksi Patananjärven rannalle. Kylässä on noin 300 asukasta noin sadassa taloudessa. Patana on maatalousvaltainen, mutta nykyisin useat saavat toimeentulonsa kylän ja kunnan ulkopuolelta.


title: Pohjankangas (täsmennyssivu)

text: Pohjankangas voi tarkoittaa seuraavia:


title: The Best of Duane Eddy (1972)

text: The Best of Duane Eddy on yhdysvaltalaisen kitaristi ja säveltäjä Duane Eddyn vuonna 1972 ilmestynyt kokoelma-albumi.


title: The Best of Duane Eddy (1972)

text: Albumin on julkaissut englantilainen levy-yhtiö Pickwick International RCA-yhtiön kanssa tehdyllä sopimuksella.


title: The Best of Duane Eddy (1972)

text: Sivu 1Sivu 2"Boss Guitar" -kappale on muunnettu elektronisin keinoin stereofoniseksi.


title: Rebel Rouser (Duane Eddyn kappale)

text: Rebel Rouser (tai Rebel-A'Rouser) on yhdysvaltalaisen kitaristi ja säveltäjä Duane Eddyn ensimmäinen Top 10 -hitti. Se nousi Yhdysvalloissa listalle heinäkuussa 1958 ja oli parhaimmillaan sijaluvulla kuusi (6). Levy-yhtiö oli Jamie Records.


title: Rebel Rouser (Duane Eddyn kappale)

text: Monien muiden singlejensä tavoin Eddy teki kappaleen tuottaja Lee Hazlewoodin kanssa. Kappale on instrumentaali ja siinä on kuultu vaikutteita kappaleesta "When the Saints Go Marching in".


title: Rebel Rouser (Duane Eddyn kappale)

text: Eddyn lisäksi levytyskokoonpanossa ovat mukana mm. saksofonisti Gil Bernal sekä Thurston Harrisin taustalaulajat The Sharps (myöhempi The Rivingtons), joiden osalle tulivat levyllä kuultavat kapinahuudot ja kättentaputukset.


title: Rebel Rouser (Duane Eddyn kappale)

text: Eddy oli usein nähty vieras Dick Clarkin suositussa televisio-ohjelmassa ja mukana myös hänen Caravan of Stars -kiertueellaan, joten "Rebel Rouser" on itseoikeutetusti mukana Clarkin 20-vuotisjuhlalevyllä "Dick Clark – 20 Years of Rock n' Roll" (Buddah Records, 1973). Sen mukaan kappaleen kesto on 2:22.


title: Rebel Rouser (Duane Eddyn kappale)

text: Eddyn seuraava Top 10 -hitti oli Henry Mancinin televisiosarjaan säveltämä "Peter Gunn Theme", joka nousi London American -merkin julkaisemana brittilistalle kesäkuussa 1959 ja oli sekin parhaimmillaan sijalla kuusi (6). Single julkaistiin Yhdysvalloissa vasta vuoden 1960 puolella, koska siellä Ray Anthony oli ehtinyt ensimmäisenä saada kappaleella hitin.


title: Rebel Rouser (Duane Eddyn kappale)

text: 1960-luvulla toiminut brittiyhtye Cliff Bennett & The Rebel Rousers on saanut kappaleesta nimensä.


title: Scott Pioli

text: Scott Pioli (s. 31. maaliskuuta 1965 Washingtonville, New York) on yhdysvaltalainen amerikkalaisen jalkapallon johtohenkilö. Hän toimi NFL:n Kansas City Chiefsin toimitusjohtajana kausina 2009–2012. Tammikuussa 2014 Atlanta Falcons palkkasi Piolin varatoimitusjohtajaksi. Vuosina 2000–2008 Pioli toimi johtotehtävissä New England Patriotsin organisaatiossa ja oli voittamassa kolmea Super Bowlia.


title: Scott Pioli

text: Bill Belichick palkkasi Scott Piolin New England Patriotsin urheilutoimenjohtajaksi vuonna 2000. Belichick ja Pioli käytännössä jakoivat toimitusjohtajan tehtävät. Kaksikon johdolla Patriots nousi NFL:n "malliseuraksi", jonka joukkueesta löytyi laatua ja leveyttä. Tuloksena oli kolme Super Bowl -mestaruutta kausien 2001–2004 välillä.


title: Scott Pioli

text: Scott Pioli siirtyi Kansas City Chiefsin toimitusjohtajaksi kaudelle 2009. Neljän kauden aikana menestys jäi vaatimattomaksi. Chiefs selvisi pudotuspeleihin vain kerran ja kaudella 2012 joukkue oli NFL:n huonoin pystyen voittamaan vain kaksi ottelua. Yhteistyö tulisieluisen valmentajan Todd Haleyn kanssa ei sujunut ja tuloksena oli potkut Haleylle kesken kauden 2011. Seuraaja Romeo Crennel ei saanut joukkuetta menestymään. Toimitusjohtajakautensa alussa Pioli hankki joukkueen pelinrakentajaksi Matt Casselin, joka oli loistanut Tom Bradyn varamiehenä New England Patriotsissa. Chiefsissä Cassel osoittautui epätasaiseksi pelaajaksi, joka kärsi loukkaantumisista. Hän ei koskaan ollut allekirjoittamansa 63 miljoonan dollarin sopimuksen arvoinen. Piolin kovaotteinen johtamistyyli ja puuttuminen pienimpiinkin yksityiskohtiin myrkytti organisaation ilmapiiriä. Esimerkiksi päävalmentaja Haley syytti Piolia salakuuntelusta. Kaudella 2012 Pioli joutui keskelle tragediaa, kun Chiefsin pelaaja Jovan Belcher teki itsemurhan Piolin ja päävalmentaja Crennelin silmien edessä.


title: Scott Pioli

text: Pioli on naimisissa Bill Parcellsin tyttären Dallasin kanssa. Heillä on yksi tytär.


title: Some Die Young

text: Some Die Young on ensimmäinen Lalehin neljännelle studioalbumille, Sjungille julkaistu single. Sen julkaisi Warner Music Sweden 22. tammikuuta 2012. Kappaleen sanoitti sekä tuotti Laleh itse, ja sitä on soitettu julkaisunsa jälkeen ruotsalaisessa tositelevisiosarjassa, Så mycket bättressä. Sanoituksellisesti kappale kertoo rakkaimman menettämisestä, mutta myös tarpeesta olla luovuttamatta tämän johdosta ja pidätellä toivoa siitä että asiat tulevat olemaan paremmin. Musiikillisesti kappaleen tausta sisältää syöksyviä melodioita sekä pirteää tempoa. Single tehtiin epävirallisena kappaleraitana niille, jotka menettivät sukulaisiaan Norjan terrori-iskuissa vuonna 2011.


title: Some Die Young

text: "Some Die Young" sai musiikkikriitikoilta positiivisen vastaanoton, jotkut nimittäin sanoivat sitä täydelliseksi kappaleeksi, joka sopii hyvin "Så mycket bättre"-ohjelmaan. "Some Die Young" teki kaupallisesti vaikutuksen Skandinavian maissa. Ruotsissa se saavutti tuplaplatinaa sekä sijoittui Sverigetopplistanin 9. sijalle ja DigiListanin 2. sijalle. Norjassa kappale sijoittui singlelistan 1. sijalle ja pysyi siellä yhteensä kahdeksan viikkoa. Single oli huomattava menestys myös radioissa, sijoittuen Norjan airplaylistan kärkisijalle muutamaksi viikoksi sekä kymmenen parhaan joukkoon Ruotsissa. Laleh esitti kappaleen ensimmäistä kertaa vuoden 2012 P3 Guld Awardsissa Göteborgissa.


title: Some Die Young

text: Digital Download


title: Lea

text: Lea voi tarkoittaa seuraavia:


title: Gösta Grotenfelt

text: Karl Gustaf Johannes (Gösta) Grotenfelt (3. heinäkuuta 1855 Joroinen – 5. toukokuuta 1922 Helsinki) oli suomalainen maataloustieteilijä. Hän oli Helsingin yliopiston maanviljelystalouden ja maanviljelysopin professori 1901–1906. maanviljelysopin vuodesta 1906, maanviljelystaloudellisen koelaitoksen johtaja 1904–1912 ja kasvinviljelysosaston johtaja 1904–1922. Hän julkaisi alan teoksia, kuten "Suomen maanviljelys" (1897) ja "Det primitiva jordbrukets metoder i Finland under den historiska tiden : en redogörelse" (1899).


title: Gösta Grotenfelt

text: Grotenfelt perusti Mustialaan maatalousmuseon ja toi Suomeen osuusmeijerijärjestelmän.


title: Page

text: Page voi viitata johonkin seuraavista:


title: Bohusläänin kalliomaalaukset

text: Bohusläänin kalliomaalaukset sijaitsevat Bohuslänin rannikolla Länsi-Ruotsissa.


title: Bohusläänin kalliomaalaukset

text: Tumlehedin kalliomaalaus sijaitsee Tumlehedin kylässä Torslandan pitäjässä nykyisen Göteborgin kunnan alueella Göteborgin kaupungin välittömässä läheisyydessä. Kohde on vain 900 metrin päässä meren rannasta ja 25 metriä merenpinnan yläpuolella. Pystykallio avautuu etelään ja maalaus on tehty sen yläosan sileään kohtaan, jossa on kapeita pystyhalkeamia. Maalausta on voinut tehdä alla olevalla vinolla terassilla seisten. Huomiota kiinnittää suuri kauris tai peura, jolla on näyttävät verkkomaiset sarvet. Kauris on kooltaan 50×70 senttimetriä ja se on kuvioista selvin. Se sarvet ovat eläimen pituiset, mutta keskellä ne muuttuvat verkkomaiseksi vyyhdeksi. Myös kauriin keho on verkkomaiseksi maalattu, vaikka se on täytetty punamaalilla. Kauriin alla on levittynyttä punaväriä liikaa, jotta yksittäiset kuviot erottuisivat. Kapeiden pystyhalkeamien vasemmalla puolella on lisää kuvioita. Ylhäällä on neljä kampamaista kuviota, jotka ovat 25−65 senttimetriä pitkiä. Viides kampakuvio voidaan ajatella olevan kauriin sarvissa. Kampakuvioiden alla on epäselvä kohta ja sitten epävarma kalankuva, jonka alla on useita sik-sak-kuvioita. Äärimmäisenä vasemmalla on samalla korkeudella 3−4 kalaa toistensa yläpuolelle maalattuina. Ne ovat 25−27 senttimetriä pitkiä.


title: Bohusläänin kalliomaalaukset

text: Allestorpin kalliomaalaus sijaitsee Kvillen pitäjässä nykyisen Tanumin kunnan alueella 4,9 kilometriä merenrannasta ja 35 metriä merenpinnan yläpuolella. Kallio on jyrkkä, jääkauden pyöreäksi hioma ja vaakasuuntaan halkeillut. Eri tasot muodostavat maalauksen ylle suojaavan lipan. Kiven väri on harmaan punainen ja maalaukset on tehty lähes sileään pintaan. Maalaukset ovat haalistuneita ja näkyvät mahdollisesti vain otollisissa oloissa. Vuoden 1981 tutkimus luonnehti maalauksia seuraavasti. Kuvakenttä on vain 80×70 senttimetrin kokoinen. Ihmishahmot, jotka ovat 9−18 senttimetriä pitkiä, on maalattu tyylitellen K-kirjainta muistuttaviksi. Kentän kaksi eläintä ovat 20 ja 26 senttimetriä pitkiä. Ne on tunnistettu peuroiksi tai kauriiksi, joilla on päässään piikikkäät sarvet. Eläimiä yhdistää takapäistä vedetty linja. Maalaukset ovat luonteeltaan kuin pronssikauden kalliopiirrokset. Maankohoamisen vuoksi alue on ollut kuivana noin 2 000 eaa. alkaen.


title: Bohusläänin kalliomaalaukset

text: Tanumin kalliomaalaus sijaitsee Tanumin pitäjässä nykyisen Tanumin kunnan alueella. Maalaukset sijaitsevat Tanumsheden taajamasta etelään Rykin kylän lähellä, noin 60 metriä merenpinnan yläpuolella ja noin 4,9 kilometriä merenrannasta. Sen löysi Göran Andersson vuonna 1988. Kallio sijaitsee läheisen Göpebergetin lounaisrinteessä. Kohde on pieni, kooltaan 60 senttimetriä leveä ja 15−60 korkea, ja siitä erottuu 6 kuviota. Ihmishahmoja on neljä ja ne ovat noin 10 senttimetriä korkeita tikku-ukkoja. Muut kaksi kuviota ovat tunnistamattomia.


title: Bohusläänin kalliomaalaukset

text: Bärfendals-Medbon kalliomaalaus sijaitsee Bärfendalin pitäjässä nykyisen Munkedalin kunnan alueella noin 3,1 kilometriä Åbyfjordenista koilliseen noin 65-70 metriä merenpinnan yläpuolella. Tämä kohde on siten lähellä Bron maalauskohteita. Kallioseinämä on 5−8 metriä korkea ja 40 metriä leveä, ja se on punertavaa graniittia. Maalauskenttä on 11 metriä leveä ja 0,5−1,2 korkea ja siinä on neljä kuvakenttää. Vuoden 1981 tutkimus toi esille seuraavat havainnot. Vasemmalla olevassa kentässä on kolme geometrista kuviota, jotka voidaan tulkita ihmisiksi. Hahmojen vartalo on ruudun muotoinen, josta jalat ja kädet ojentuvat ja pää on lyhyt pystyviiva. Toinen kenttä sijaitsee 5,2 metriä oikealle. Siihen on maalattu 5 eläinkuviota, joista alimmainen on maalattu täyteisesti. Ne esittävät kahta hirven tai peuran päätä, mutta kolme alinta ovat vain 7 senttimetrin pituisia. Kolmanteen kenttään on väliä 1,4 metriä. Siihen on maalattu lähes pystysuoraan riviin 12 kuviota: ylimmäksi pieni ihminen, verkkokuvio, peura ja kahdella jalalla kävelevä lintu, sitten peura, iso hirvi runsaine sarvineen, tämän alla tunnistamaton pieni kuvio ja ihmismäisesti kävelevä kaksijalkainen lintu, sitten suuri hain tai delfiinin kaltainen kala, jonka alla on koukkumainen viiva ja toinen tunnistamaton kuvio, ja alimpana ihminen kädessään oksa tai muu esine. Oikeanpuoleisin kenttä on 2,5 metrin päässä ja käsittää vain kaksi kaksijalkaista suurta lintua. Kaikki kohteen linnut on kuvattu oudosti pystyasentoon siivet taaksepäin viuhtoen. Kohde on ajoitettu mesoliittiseksi. Kuviot ovat hyvin haalistuneita.


title: Bohusläänin kalliomaalaukset

text: Seuraavat kolme kalliomaalausta sijaitsevat korkeintaan 3,7 kilometrin etäisyydellä toisistaan kahden syvälle ulottuvan lahden välissä Bron pitäjässä nykyisen Lysekilin kunnan alueella.


title: Bohusläänin kalliomaalaukset

text: Skarstadtin kalliomaalaus sijaitsee Skarstadtin kylässä noin 2 kilometriä rannasta. Kohde on noin 75 metriä merenpinnan yläpuolella ja käsittää kaksi pystykallion seinämälle maalattua kuvakenttää. Ensimmäinen kuvakenttä on kooltaan 2,5×1,1 metriä ja se on tehty 1−1,5 metrin korkeudelle maan pinnasta ja sisältää 16 kuviota. Ne esittävät ihmishahmoa, 8 eläinkuviota, ympyrää ja kuutta tunnistamatonta kuviota. Eläimistä 7 on sarvipäisiä hirviä tai peuroja. Kuviot ovat säilyneet hyvinä. Toinen kuvakenttä sijaitsee 20 metriä itään ja on haalistunut lähes tunnistamattomaksi. Kuvioiden koko on 5−45 senttimetriä ja ne on maalattu 1,5 metrin korkeudelle.


title: Bohusläänin kalliomaalaukset

text: Stranderängin kalliomaalaus sijaitsee Åbyfjordenin lahden pohjukassa olevan Standerängen kylän meträkallioon. Kohde on 350 metrin päässä merenrannasta ja noin 45 metriä merenpinnan yläpuolella. Noin 20 metriä korkea pystykallio aukeaa etelään ja sen juurella on kaksi kuviokenttää viiden metrin välein. Maalin sävy on ruskehtavan punainen ja se on säilynyt tasaisena kuvion eri kohdissa. Vasemmassa kuvakentästä ei ole tunnistettu kuvioita, mutta oikeanpuoleisessa kentässä näkyy kaksi kuviota 35 senttimetrin välein. Ne esittävät ympyröitä, jota sivuavat toisiaan. Ensimmäisessä pystykuviossa on kolme peräkkäistä ympyrää peräkkäin maalattuna. Toisessa vinossa kuviossa on viisi lähes peräkkäin maalattua ympyrää, jotka on sijoitettu laskevasti vinoon. Toinen ympyrä vasemmalta on isompana yhtä suuri kuin ensimmäisessä kuviossa olevat ympyrät. Muut ympyrät ovat noin puolta pienemmät halkaisijaltaan.


title: Bohusläänin kalliomaalaukset

text: Hällerin kalliomaalaus sijaitsee Brodalenin ja Bron kylien lähellä, peltoaukean takaisessa kalliossa. Kohde on noin 20 metrin korkeudella merenpinnasta, joka löytyy nykyään 1,7 kilometrin päässä Åbyfjordenin rannassa. Pystykalliossa on jääkauden hiomia pyöreitä pintoja, joissa on vaakasuoria halkeamia ja lohkeamia. Kalliosta lohjenneet lohkareet ovat jättäneet jälkeensä suuren syvennyksen, jota suuri lippa suojaa. Maalaukset sijaitsevat lipan suojassa katseen korkeudella maasta. Maalaus käsittää kolme kuviota, jotka muistuttavat haravan terää tai tasapohjaisen veneen kuviota. Kuviot ovat 40−50 senttimetriä leveitä ja 30 senttimetriä korkeita. Viivat ovat erittäin leveitä ja voidaan puhu täyteisesti maalatuista kuvioista. Maalin väri on haalistuneempi ylemmillä kuvioilla kuin alemmalla suojassa olevalla kuviolla. Aivan maalausten lähellä on tutkittu muinaista asuinpaikkaa, jonka koko on 40 metriä pitkä ja 10−20 metriä leveä. Kaivauksissa löydettiin piiesineitä ja iskoksia. (Valokuvia )


title: Bohusläänin kalliomaalaukset

text: Lysen kalliomaalaus on kalliopiirroksen päälle tehty maalaus Lysen pitäjässä nykyisen Lysekilin kunnan alueella. Kalliopiirrokset ovat pronssikaudelta ja ne on tyyliltään ajoitettu nuorempaan kauteen eli noin 1 000-500 eaa.. Jostakin syystä samassa kalliossa on myös venettä esittävä maalaus. Veneen tyyppi on samanaikainen piirrosten kanssa. Tutkimuksissa on todettu maalauksen tehdyn piirrosten päälle eli jälkeenpäin. (Valokuva )


title: Page (Arizona)

text: Page on kaupunki pohjoisessa Arizonassa, lähellä Glen Canyonin patoa, Lake Powell -tekojärveä ja Utahin rajaa. Pagen väkiluku on 7 247 (2010). Hallinnollisesti Page kuuluu Coconinon piirikuntaan.


title: Page (Arizona)

text: Page perustettiin vuonna 1957 Glen Canyonin patotyömaan asuntoja varten. Nykyään kaupungin elinkeinoelämä perustuu turismiin ja voimalaitoksiin. Glen Canyonin vesivoimalan lisäksi lähistöllä on suuri hiilivoimala Navajo Generating Station.


title: Lotto (Veikkaus)

text: Lotto on Veikkaus Oy:n Suomessa järjestämä lottopeli. Yhtiö aloitti loton myynnin joulukuussa 1970, ja ensimmäinen lottoarvonta suoritettiin 3. tammikuuta 1971. Vuonna 2011, lottoarvonnan täytettyä 40 vuotta, se oli suoritettu yhteensä 2 126 kertaa. Alusta lähtien lottoarvonta on televisioitu suorana lähetyksenä. Nykyisin se lähetetään lauantai-iltaisin MTV3-kanavalla.


title: Lotto (Veikkaus)

text: Lotossa pelataan viikoittain yksi kierros. Nykyisessä Veikkauksen järjestämässä lotossa pelaaja valitsee 7 numeroa väliltä 1–40. Syksyyn 1980 saakka valittiin 6 numeroa väliltä 1–40 ja sen jälkeen muutaman vuoden ajan 7 numeroa väliltä 1–37, tämän jälkeen väliltä 1–39. Arvonnassa arvotaan seitsemän numeroa ja yksi lisänumero; rivihinta on 1 euro. Voittoluokkia muutettiin viimeksi vuoden 2011 kierroksesta 41 lähtien. Päävoitto heltiää 7 oikein -tuloksella ja pienin voitto kolmella varsinaisella ja yhdellä lisänumerolla. Loton palautusprosentti on 41,1. Jos haluaa pelata järjestelmää, saa valita 8–11 rastia. Haravassa puolestaan on 12–18 rastia. Valittavina ovat myös 2:n, 3:n, 5:n ja 10 viikon kestopelit tai ikipeli.


title: Lotto (Veikkaus)

text: Joulukuun alusta 2016 muutettiin jälleen lottopallojen määrää, nyt takaisin 40:een ja lisänumeroita arvotaan vain yksi, aiemman kahden sijaan. Jo aiemmin lisänumeroiden määrä laskettiin kolmesta kahteen 15. lokakuuta 2011.


title: Lotto (Veikkaus)

text: Arvonta televisioitiin lokakuuhun 2013 saakka Yle TV1 -kanavalla pääuutislähetyksen jälkeen. Viestintäviraston toukokuussa 2013 tekemän päätöksen mukaan Veikkauksen ja Ylen 42 vuotta jatkunut yhteistyö oli kuitenkin lainvastaista, jonka vuoksi arvonta siirtyi MTV3:lle. Päätös tehtiin kokoomuksen kansanedustajan Sanni Grahn-Laasosen asiasta hallitukselle jättämän kirjallisen kysymyksen johdosta.


title: Lotto (Veikkaus)

text: Ennen arvontalähetyksen siirtymistä MTV3:lle loton peliaika päättyi yleensä lauantaina kello 20.30, ja arvonta suoritettiin samana iltana kello 20.45. Suuret lauantaille osuvat juhlapyhät (kuten pyhäinpäivä) saattoivat kuitenkin siirtää arvonnan sunnuntaille. Arvonnan siirryttyä MTV3:lle myös sen arvonta-aika myöhäistyi. Arvonta suoritetaan nykyään joko lauantaina tai sunnuntaina Kymmenen uutisten ja Tulosruutu välissä kello 22.15. Uusi arvonta-aika pidentää myös peliaikaa ja lottorivejä voi jättää sisään arvontailtana vielä kello 21.45 saakka. Lottoarvonnalla on kaksi virallista valvojaa.


title: Lotto (Veikkaus)

text: Yhteensä Lotosta on saatu yli 3 000 päävoittoa. Eniten Loton päävoittoja on osunut Helsinkiin, noin 400 kappaletta. Ensimmäinen lottomiljonääri saatiin vuonna 1973, kun Suomen ensimmäinen miljoonavoitto, hieman yli miljoona markkaa, osui nivalalaisen Hilkka Pylkön perheelle. Historian suurin yhden ihmisen voittama potti oli 12. huhtikuuta 2014 kierroksella 15/2014 arvottu 13,3 miljoonaa euroa, joka meni lahtelaiselle pelaajalle.


title: Lotto (Veikkaus)

text: Arvonnan taustamusiikkina soi vuosina 2006–2011 instrumentaalinen versio Sakari Kuosmasen iskelmäkappaleesta "Suomalainen voittaa aina".


title: Lotto (Veikkaus)

text: Jos arvonnassa ei löydy 7 oikein -tulosta, kierroskohtaisesta kokonaisvaihdosta laskettu jakosumma siirtyy jaettavaksi pelin myöhemmin ilmoitettaville kierroksille.


title: Lotto (Veikkaus)

text: Voittoluokat tarkoittavat viikoittain pelattujen eurojen jakotapaa voittajille. Loton voittoluokat ovat:


title: Lotto (Veikkaus)

text: Maksamalla riviä kohti 30 sentin lisämaksun pelaaja voi "tuplata" voittonsa. Varsinaisten ja lisänumeroiden lisäksi kullakin kierroksella arvotaan myös yksi "tuplausnumero". Jos tämä numero sisältyy pelikupongissa merkittyjen numeroiden joukkoon ja pelaaja voittaa, edellisen taulukon mukainen voitto-osuus maksetaan kaksinkertaisena. Tuplanneelle pelaajalle maksetaan pieni voitto myös, jos hänellä on kolme oikein.


title: Lotto (Veikkaus)

text:
Todennäköisyydet voittaa lotossa sekä kuinka monta ruudukkoa joudutaan keskimäärin täyttämään kyseisen voittopotin saamiseksi:
Nämä todennäköisyydet voidaan laskea kombinatoriikan avulla. Kaikkiaan 40 numeron joukosta voidaan muodostaa 7 numeron osajoukkoja eli mahdollisia lottorivejä formula_1 = 18 643 560 kappaletta. Jotta rivissä olisi esimerkiksi kolme varsinaista ja yksi lisänumero oikein, on rivissä oltava mukana seitsemästä varsinaisesta numerosta kolme sekä lisänumero ja muista 32 numerosta kolme; nämä varsinaiset numerot voidaan seitsemän joukosta valita formula_2 = 35 tavalla, lisänumero 1 tavalla ja muut rivissä esiintyvät numerot formula_3 = 4 960 tavalla, joten tähän voittoluokkaan kuuluvia rivejä on kaikkiaan 35 · 1 · 4960 = 173 600 kpl.


title: Lotto (Veikkaus)

text: Päävoiton todennäköisyys yhdellä rivillä pelaamalla on 1/18643560 eli yksi noin yhdeksästätoista miljoonasta. Todennäköisyyttä voidaan kasvattaa pelaamalla samaan arvontaan useita erilaisia rivejä. Usean samanlaisen rivin pelaaminen taas kasvattaa pelaajan voitto-osuutta siinä tapauksessa, että voittajia on useampia kuin yksi.


title: Lotto (Veikkaus)

text: Lunastamattomia voittoja kertyy vuosittain keskimäärin kuuden miljoonan euron edestä.


title: Ashley

text: Ashley on muun muassa seuraavien henkilöiden sukunimi:


title: Ruotsin kalliomaalaukset

text: Ruotsin kalliomaalaukset ovat yleiseltä luonteeltaan melko samanlaiset kuin Suomen kalliomaalaukset. Niitä tavataan eniten Norlannissa, Värmlannissa ja Bohuslänissä. Maalausperinne liittyy Ruotsin kivi- ja pronssikautiseen pyyntikulttuuriin, jossa eli ilmeisesti eri ihmisiä kuin Etelä-Ruotsissa. Lähempi tarkastelu osoittaa, että eroavuuksiakin löytyy alueiden välillä.


title: Ruotsin kalliomaalaukset

text: Ensimmäiset kalliotaiteen kohteet tulivat tiedeyhteisölle tunnetuiksi 1700-luvuilla, kun Glösan kalliopiirrokset ja Nämforsenin kalliopiirrokset löydettiin. Kalliomaalauksista on varhaisia mainintoja eri teksteissä. Muun muassa Flatruetin kalliomaalaukset, "Brattbergetin" ja "Hällbergetin kalliomaalaukset" olivat tunnettuja jo ennen 1900-luvun alkua. "Grannbergetin kalliomaalauksesta" ilmoitettiin vuonna 1930. Kolmessakymmenessä vuodessa löytyi vielä 3 maalauskohdetta: "Åbosjönin", "Fångsjönin" ja "Letsjönin kalliomaalaus" . Norlannissa kohteiden luku kohosi 1990 mennessä 12:een, kun samaan aikaan havaittiin uudet maalausalueet Bohuslänin rannikolla ja Värmlannin rajalla Etelä-Ruotsissa. .


title: Ruotsin kalliomaalaukset

text: Nykyään (vuonna 2012) tunnetaan Ruotsissa 52 kalliomaalauskohdetta tai -aluetta. Tämä on seurausta etenkin Norlannissa tehdystä maalausten systemaattisesta etsinnästä. Kalliomaalauksia näköjään löytyy, kun niitä etsitään.


title: Ruotsin kalliomaalaukset

text: Kalliomaalausten tutkimusta ovat harrastaneet vain harvat arkeologit. Gustaf Hallström ansioitui tutkiessaan Norjan ja Venäjän kalliopiirroksia. Hän tutki myös kaikki Ruotsin kalliomaalaukset ja hänet kutsuttiin Suomeen, kun Suomen ensimmäinen, Kirkkonummen Vitträskin kalliomaalaus, löydettiin. Viimeaikaisia Norlannin maalauksia ovat tutkineet muun muassa Anders Fandén, Britta Lindgren, Lennart Klang, Per Ramqvist, Joakim Goldhahn ja Brent Ove Viklund. Bohusläänin kalliomaalauksia on tutkinut Göran Anderson. Suomalaisista niistä on eniten kirjoittanut Pekka Kivikäs ja Antti Lahelma.


title: Ruotsin kalliomaalaukset

text: Norlannissa on Ruotsin lukuisimmat kalliopiirros- ja maalauskohteet. Norlannin kalliomaalaukset on ajoitettu noin 4 000−500 eaa. ja piirrokset 5 000−1 000 eaa., joten ne ovat samanaikaisia. Voidaan ajatella, että samat ihmiset tiesivät molemmista tavoista tehdä kalliokuvia.


title: Ruotsin kalliomaalaukset

text: Värmlannin kalliomaalaukset sijaitsevat aivan Norjan vastaisella rajan läheisyydessä. Ne edustavat pyyntiväestön kuvakieltä, mutta eroavat Norlannin kalliomaaluksista tyylinsä perusteella ja Bohusläänin kalliomaalauksista aiheidensa perusteella.


title: Ruotsin kalliomaalaukset

text: Bohusläänin kalliomaalaukset sijaitsevat nykyäänkin vielä muutaman kilometrin päässä merenrannasta. Muinoin ne ovat olleet aivan rantakallioilla tai rannan läheisyydessä. Kuvioita on löytynyt vähän ja ne ovat säilyneet huonosti. Niille ei löydy muualta Ruotsista läheisiä vastineita.


title: Shaw

text: Shaw on muun muassa seuraavien henkilöiden sukunimi:


title: Unkarin–Turkin sota (1437–1438)

text: Unkarin–Turkin sota käytiin vuosina 1437–1438 Unkarin ja osmanien valtakunnan välillä. Sodassa unkarilaiset torjuivat osmanien etenemisen syvemmälle Eurooppaan.


title: Unkarin–Turkin sota (1437–1438)

text: Edetessään Eurooppaan päin osmanit eivät yrittäneet vallata Belgradia, koska se oli linnoitettu vahvasti osmanien hyökkäyksen varalta. Sen sijaan he etenivät Tonavaa etelään ja alkoivat piirittää Smederevon linnoitusta. János Hunyadin johtamat unkarilaiset joukot vapauttivat linnoituksen piirityksestä ja karkottivat osmanit 1437. Tämän johdosta kuningas Albrekt II nimitti Hunyadin Valakian Severinin alueen sotilasjohtajaksi (ban). Hunyadi otti uudestaan yhteen osmanien kanssa vuosina 1441–1444.


title: Lux Helsinki

text: Lux Helsinki on Helsingissä vuosittain tammikuun alussa järjestettävä valotaidetapahtuma. Se on järjestetty vuodesta 2009 lähtien. Tapahtuman perustivat Helsingin kaupunki ja Helsingin Energia. Tapahtuman taiteellinen johtaja on vuodesta 2015 alkaen valosuunnittelija ja teatterikonsultti Ilkka Paloniemi. Aikaisemmin taiteellisena johtajana toimi Teatterikorkeakoulun valosuunnittelun professori Markku Uimonen.


title: Lux Helsinki

text: Lux Helsingin valotaideteokset ovat muodoltaan ja esitystavaltaan moninaisia. Teoksissa voi olla esimerkiksi rakennusten valaisua muuttuvin värein, videoprojisointia ja musiikkia, kineettisiä valotaideteoksia ja installaatioita. Teoksia toteuttavat suomalaiset ja kansainväliset taiteilijat. Teosten tapahtumapaikat keskittyvät kaupungin keskustan alueelle. Valoteokset ovat nähtävillä yleensä noin klo 17–22 välisenä aikana ja osaan teoksista voi tutustua koko pimeänä vuorokaudenaikana. Valotaidetapahtuma on maksuton. Teoksiin voi tutustua joko omatoimisella kävelyretkellä tai opastetulla kävelykierroksella. Vuodesta 2016 lähtien ovat opastetut esittelykierrokset olleet maksuttomia.


title: Lux Helsinki

text: Vuonna 2009 Senaatintorilla esitettiin Mikki Kuntun teos "Valon vuodenaika". Myös seuraavana vuonna esitetyt teokset olivat Kuntun, Eduskuntatalo oli teoksen "Oratoribus" näyttämönä ja teos "Heijastuksia" esitettiin Senaatintorilla.


title: Lux Helsinki

text: Tapahtuman teokset olivat Mikki Kuntun "Armo" Senaatintorilla, Tülay Schakirin "Hyvä valo – Paha valo" Kaisaniemen puistossa, ruotsalaisen Per Sundin "Soul of Suomi" Eduskuntatalolla ja saksalaisen Martin Kuhnin "Helsinki 100 Years" Unioninkadulla. Ohjelmassa oli myös Tulisirkus Walkean esitys ja saksalaisen valokuvaaja Ralph Larmannin valokuvanäyttely "Stage Emotions".


title: Lux Helsinki

text: Vuoden 2012 teoksia olivat Matti Jykylän liikkuva ja valaistu jättiläiskokoinen Rubikin kuutio "rubix xpress" Senaatintorilla, Mikko Hynnisen ja Daniel Cantyn teos "Operator" Musiikkitalolla ja Juha Rouhikosken "Muuttuvia maisemia" -videoprojisointi Finlandia-taloon. Hesperian puistosta tuli tapahtuman ajaksi "Lantern Park" – puisto, jossa oli useiden eri taiteilijoiden tekemiä valaisimia tai lyhtyjä. Myös Tulisirkus Walkea esiintyi puistossa. Kauimmaksi näkyvin oli Jukka Huitilan Stadionin torniin suunnittelema "Variant Spectrum."


title: Lux Helsinki

text: Vuonna 2013 teoksia nähtiin yhteensä 13. Jukka Huitila toteutti vuoden 2012 Stadionin tornin teoksestaan uuden version nimellä "Variant Spectrum 2". Teatterikorkeakoulun opiskelijoiden liikkuva valoteos, "Lux Ratikka" kierteli kaupungin ydinkeskustassa. Tapahtumassa vieraili yli 100 000 kävijää.


title: Lux Helsinki

text: Valotaiteilija Ainu Palmu valaisi viitenä iltana aina eri rakennuksen vaaleanpunaisella värillä. Karavaanin seuraava valaistuskohde ilmoitettiin vasta edellisenä iltana. Palmun valo- ja ääniteos aloitti kierroksensa Kansallisteatterista. Karavaani nähtiin seuraavina päivinä Rautatieasemalla, Kaisa-talolla, Kaisaniemen kasvitieteellisessä puutarhassa sekä Suomen Pankin päärakennuksella. Teoksen nimi oli "Pink Caravan".


title: Lux Helsinki

text: Linear Array oli valosuunnittelija Heikki Paasosen ja valosuunnittelija Jani-Matti Salon valoteos Kiasman julkisivussa. Loistevalaisimet korostivat Kiasman ja myös Sanomatalon arkkitehtuuria. Teoksen valaisimet olivat kierrätysmateriaalia.


title: Lux Helsinki

text: Tuomiokirkko on videoprojisointialustana valo- ja ääniteoksessa "Emergence", jonka loi saksalainen taiteilijapari Casa Magica eli Friedrich Förster ja Sabine Weissinger.


title: Lux Helsinki

text: Kuudennessa Lux Helsingissä 4.–8.1.2014 valoteoksia nähtiin 11 tapahtumapaikassa. Osana tapahtumaa järjestettiin ensimmäistä kertaa valotaiteen näyttely "Lux IN" Kaapelitehtaan Merikaapelihallissa. Helsingin keskustassa nähtiin 11 valoteosta, Kaapelitehtaalla 19 valoteosta ja Hesperian puiston "Lantern Parkissa" yli 150 lyhtyä. Vuoden 2014 tapahtumapaikkoja olivat Kaapelitehtaan ja Hesperian puiston lisäksi Senaatintori, Uusi ylioppilastalo, Kansalaistori, Musiikkitalo, Hakasalmen huvila, Kansallismuseo, ja Kansallisoopperan amfi. Lisäksi raiteilla kulki jo toista kertaa Lux Ratikka.


title: Lux Helsinki

text: Tapahtumassa vieraili noin 150 000 kävijää. Tulisirkus Walkean esityksiä Kansalaistorilla seurasi viitenä päivänä reilut 10 000 katsojaa. "Lux IN" -näyttelyssä vieraili noin 6 000 kävijää.


title: Lux Helsinki

text: Espanjalainen muotisuunnittelija Agatha Ruiz de la Prada ja tuotanto- ja suunnittelutoimisto D-Facto toteuttivat Senaatintorille Tuomiokirkon ylätasanteelle teoksen "Corazón", joka valaisi myös Tuomiokirkon. Teos oli nähty aikaisemmin Ranskan Lyonin Fête des Lumières -valotapahtumassa vuonna 2012.


title: Lux Helsinki

text: Ranskalaisen CT Light Conceptin teos "Urban Flipper" muutti Uuden ylioppilastalon julkisivun jättimäiseksi flipperiksi, jossa oli mukana myös ääni. Yksi katsoja kerrallaan pääsi pelaamaan flipperiä sen edessä olleen ohjaimen avulla. Teos nähtiin ensimmäisen kerran Ranskan Lyonin Fête des Lumières -valotapahtumassa vuonna 2011.


title: Lux Helsinki

text: Seitsemättä kertaa 4.–8. tammikuuta 2015 järjestetty Lux Helsinki keräsi Helsingin keskustaan yli 200 000 kävijää. Fire Circus Walkean tuliesityksiä Senaatintorilla seurasi viitenä päivänä noin 28 000 katsojaa. Teoksia oli esillä 17 kappaletta 13 tapahtumapaikassa. Valofestivaalin taiteellisena johtajana toimi Ilkka Paloniemi ja teknisenä johtajana Matti Jykylä ja teknisestä tuotannosta vastasi Sun Effects Oy.Kahdeksannessa Lux Helsingissä 6.–10. tammikuuta 2016 nähtiin 16 valoteosta 12 tapahtumapaikassa. Teknisestä tuotannosta vastasi Shader Oy, Sun Effects Oy ja Bright Finland. Tapahtuma kehittyi monipuolisemmaksi kaupunkifestivaaliksi. Katuruokaa oli saatavilla Senaatintorilta ja kävelykaduksi muuttuneelta Annankadulta. Lisäksi 19 ravintolaa tai kahvilaa olivat räätälöineet yleisölle festivaalitarjouksia. Maksuton oheisohjelma sisälsi muun muassa klubeja yhteistyössä Radio Helsingin kanssa, valoaiheisen paneelikeskustelun, valoaiheisten lyhytelokuvien näytöksen, työpajoja, oheisteoksia sekä neljällä kielellä (suomi, ruotsi, englanti ja venäjä) opastettuja, ilmaisia kävelykierroksia päivittäin. Tapahtuman yleisömäärä miltei kaksinkertaistui edellisvuodesta, nyt kävijöitä oli yli 400 000 ja pelkästään päätöspäivänä sunnuntaina yli 200 000.


title: Fagerhult

text: Fagerhult voi tarkoittaa seuraavia asioita:


title: Fagerhult

text: Paikkakunta Ruotsissa:


title: Fagerhult

text: Muita merkityksiä:


title: Stanislav Griga

text: Stanislav Griga (s. 4. marraskuuta 1961) on slovakialainen jalkapallovalmentaja ja entinen hyökkääjä.


title: Stanislav Griga

text: Griga aloitti pelaajauransa ZVL Žilinan juniorijoukkueessa ja nousi seuran edustusmiehistöön kaudella 1980–1981. Hän pelasi debyyttikautensa aikana 26 ottelua ja iski niissä 25 maalia. Nuori hyökkääjä nousi heti Tšekkoslovakian jalkapallomaailman tietoon, ja kesällä 1981 hän siirtyi suurseura AC Sparta Prahaan. Griga voitti Spartan paidassa kaksi Tšekkoslovakian mestaruutta ja yhden cup-mestaruuden. Kaudella 1985–1986 hän juhli liigan maalikuninkuutta.


title: Stanislav Griga

text: Kesällä 1986 Griga siirtyi Spartasta naapuriseuraan Dukla Prahaan, jossa pelasi yhden kauden ajan ja palasi sen jälkeen Spartaan. Toinen rupeama seurassa kesti kolme kautta ja toi yhtä monta liigamestaruutta. Griga tehtaili Spartassa kaikkien kahdeksan kauden aikana 124 liigamaalia. Ulkomaiden kentille hän siirtyi kesällä 1990, kun Feyenoord Rotterdam hankki hänet riveihinsä. Ura Eredivisiessä jäi vaisuksi, ja kahden kauden aikana Griga teki vain yhdeksän maalia, mutta mestaruuksia tuli Alankomaiden cupista kaksi. Uransa viimeiseksi jääneen kauden 1992–1993 Griga edusti itävaltalaista SK Rapid Wieniä.


title: Stanislav Griga

text: Maajoukkuetasolla Griga edusti Tšekkoslovakiaa vuosina 1993–1990 kaikkiaan 34 maaottelussa ja teki niissä kahdeksan maalia. Hän edusti maata MM-kisoissa 1990, joissa Tšekkoslovakia putosi puolivälierissä Saksalle. Valmennusuran Griga aloitti tutussa seurassa MŠK Žilinassa vuonna 1995. Hän valmensi seuraa yhden kauden ja siirtyi sitten FK AS Trenčinin peräsimeen. Grigan johdolla seura voitti Slovakian 1. divisioonan kaudella 1996–1997 ja nousi pääsarjaan, jossa sijoittui ensimmäisellä kaudellaan neljänneksi. Menestyksen myötä Grigasta tuli kesällä 1998 Slovakian suurseuran, ŠK Slovan Bratislavan päävalmentaja ja hän johdatti seuran Slovakian tuplamestariksi.


title: Stanislav Griga

text: Griga jätti Slovakian mestarina ja siirtyi kahdeksi vuodeksi Slovakian U21-maajoukkueen valmentajaksi. Grigan johdolla Slovakia eteni välieriin omissa EM-kisoissa 2000. Seurajoukkuevalmentajaksi Griga palasi heinäkuussa 2001 ZTS Dubnican päävalmentajana. Dubnica sijoittui Grigan alaisuudessa Slovakian liigan keskikastiin.


title: Stanislav Griga

text: Kesällä 2003 Griga siirtyi valmentamaan Tšekkiin FC Slovan Liberecin joukkueeseen. Grigan aikana Slovan menestyi hyvin UEFA Intertoto Cupissa 2004 ja oli Gambrinus ligassa parhaimmillaan neljäs. Hän jätti seuran kauden 2004–2005 jälkeen.


title: Stanislav Griga

text: Joulukuussa 2005 Grigasta tuli AC Sparta Prahan päävalmentaja. Hän voitti seuran kanssa Tšekin cupin keväällä 2006. Griga sai potkut seurasta elokuussa 2006.


title: Stanislav Griga

text: Kaudeksi 2007–2008 Griga siirtyi Tšekin liigaan nousseen FK Viktoria Žižkovin valmentajaksi. Kausi päättyi sijalle 10, ja joukkue säilytti sarjapaikkansa. Kausi 2008–2009 alkoi Viktorialta heikosti, ja Griga sai potkut syyskuussa 2008. Heinäkuussa 2010 hän palasi valmennustehtäviin kotimaahansa FK Senican peräsimeen. Grigan johdolla Senica selvitti tiensä Eurooppa-liigaan kaudeksi 2011–2012, mutta tie katkesi kolmannelle karsintakierrokselle. Huhtikuussa 2012 Griga jätti Senican ja siirtyi Slovakian maajoukkueen päävalmentajaksi. Pesti päättyi potkuihin kesäkuussa 2013. Slovakia oli ennen potkuja jäänyt 1–1 tasapeliin Liechtensteinin kanssa ja menettänyt mahdollisuutensa selvitä MM-kisoihin.


title: Corey Elkins

text: Corey Alan Elkins (s. 23. helmikuuta 1985 West Bloomfield, Michigan) on yhdysvaltalainen jääkiekkoilija, joka pelaa Saksan DEL-liigan Grizzlysn Wolfsburgissa. Hän on pelipaikaltaan keskushyökkääjä ja pelityyliltään kahden suunnan sentteri, joka on tunnettu vahvana aloittajana.


title: Corey Elkins

text: Elkins pelasi kauden 2002–2003 NAHL-joukkue Detroit Compuwaressa, jonka jälkeen USHL-joukkue Topeka ScareCrows varasi hänet 24. pelaajana kesällä 2003. Kaudeksi 2003–2004 joukkue myytiin kuitenkin Missourin Chesterfieldiin ja vaihtoi nimekseen St. Louis Heartland Eaglesin. Elkins oli tuolloin joukkueen kolmanneksi paras pistemies tehoilla 12+17=29. Kaudeksi 2004–2005 hän vaihtoi USHL-seuraa ja siirtyi Sioux City Musketeersin riveihin. Vuodet 2005–2009 Elkins kävi Ohion valtionyliopistoa. Hän oli viimeisellä kaudellaan 2008–2009 joukkueensa paras pistemies ja maalintekijä tehoilla 18+23=41. Elkins sijoittui koko CCHA:n maalipörssissä neljänneksi ja pistepörssissä viidenneksi. Hänet valittiin myös OSU:n (Ohio State University) arvokkaimmaksi pelaajaksi.


title: Corey Elkins

text: Kaudeksi 2011–2012 Elkins siirtyi Eurooppaan ja Tšekin Extraliigassa pelaavaan HC Pardubiceen, jossa hän voitti kauden päätteeksi Tšekin-mestaruuden. Heinäkuussa 2012 Elkins teki vuoden mittaisen sopimuksen Anaheim Ducksin kanssa. Hän aloitti kauden 2012–2013 sen farmijoukkue Norfolk Admiralsissa, josta Elkins siirrettiin tammikuussa 2013 sarjatasoa alemmas ECHL:n Fort Wayne Kometsiin. Neljän siellä pelatun ottelun (2.–6.1.2013) jälkeen hän siirtyi loppukauden kattavalla sopimuksella SM-liigajoukkue Helsingin IFK:hon. Työsulun päättymiseen liittyneet seikat kuitenkin viivästyttivät Elkinsin tuloa. Hän oli pudotuspeleissä HIFK:n paras pistemies (Toni Söderholmin ja Kimmo Kuhdan kanssa) ja maalintekijä tehoilla 3+2=5. Heinäkuussa 2013 Elkins teki vuoden mittaisen jatkosopimuksen joukkueen kanssa.


title: Corey Elkins

text: Kaudella 2013–2014 Elkins oli tehoilla 15+25=40 HIFK:n toiseksi paras pistemies Juuso Puustisen kanssa. Helmikuussa 2014 hänen sopimustaan jatkettiin taas vuodella ja vuotta myöhemmin taas vuodella kevääseen 2016 saakka. Kaudella 2014–2015 Elkinsilla oli SM-liigan paras aloitusprosentti (60,90%), kuten myös kaudella 2015–2016 (61,00%). Samalla kaudella hän nousi HIFK:n varakapteeniksi. Elkins oli kevään 2016 pudotuspeleissä HIFK:n paras maalintekijä seitsemällä osumallaan. Hän jakoi lukemalla +8 koko SM-liigan pudotuspelien tehotilaston voiton joukkuetovereidensa Yohann Auvitun ja Jasse Ikosen kanssa. Elkins voitti kauden päätteeksi SM-hopeaa. Toukokuussa 2016 hän teki vuoden mittaisen jatkosopimuksen HIFK:n kanssa. Kaudella 2016–2017 Elkins oli joukkueen kolmanneksi paras pistemies tehoilla 4+19=23. Hänellä oli jälleen SM-liigan paras aloituspronsentti (61,60%).


title: Corey Elkins

text: Toukokuussa 2017 Elkins teki vuoden mittaisen AHL-sopimuksen Grand Rapids Griffinsin kanssa. Hän osallistui samana syksynä myös Detroit Red Wingsin harjoitusleirille, mutta Elkins pelasi kauden 2017–2018 kuitenkin Griffinsissa. Kaudeksi 2018–2019 hän palasi Europpaan ja siirtyi vuoden mittaisella sopimuksella Saksan DEL-liigan Grizzlys Wolfsburgiin.


title: Corey Elkins

text: Elkins edusti Yhdysvaltoja Deutschland Cupissa vuonna 2011.


title: Corey Elkins

text: Elkinsin appi Dwight Foster ja lanko Alex Foster ovat pelanneet myös NHL:ssä.


title: Karl Grotenfelt

text: Nils Karl Ossian Grotenfelt (5. kesäkuuta 1878 Mikkeli – 20. lokakuuta 1961 Joroinen) oli maanviljelysneuvos, Järvikylän kartanon isännöitsijä ja sittemmin pitkäaikainen omistaja. Hän omisti myös Grotenfeltien sukutilan Paajalan kartanon eli Örnevikin.


title: Karl Grotenfelt

text: Karl Grotenfeltin isä oli Ossian Grotenfelt, äiti Anna von Wright ja puoliso vuodesta 1908 Margareta (Gretchen) Wilhelmina Heberle. Grotenfelt tuli ylioppilaaksi 1897 ja valmistui agronomiksi Kööpenhaminassa 1900. Gotenfeltilla oli lukuisia kunnallisia ja muita luottamustehtäviä, kunnallisneuvoksen arvon hän sai 1920 ja maanviljelysneuvoksen 1937.


title: Jaspis

text:
__notoc__
Jaspis on tiivistä, läpinäkymätöntä kalsedonia. Se on epäpuhtauksien, erityisesti rautaoksidin punaiseksi, vihreäksi tai keltaiseksi värjäämä kivilaji. Jaspis on kvartsin muunnos, ja koostuu pääasiassa silikaatista. Jaspis on myös suosittu korukivi.


title: Jaspis

text: Jaspiksen nimi tarkoittaa "pilkullista kiveä", ja se juontuu latinan sanasta "iaspis" ja kreikan sanasta ἴασπις ("iaspis"). Näiden juurena ovat seemiläiset kielet, esimerkiksi heprean יושפה "yushphah" ja akkadin "yashupu".


title: Jaspis

text: Vihreää jaspista käytettiin Mehrgarhissa 4000–3000 -luvuilla eaa. poran terissä. Minolaisella Kreetalla jaspiksesta kaiverrettiin sinettejä noin 1800 eaa., kuten Knossoksen kaivaukset osoittavat. Ylipäätään jaspis on ollut suosittu korukivi muinaisessa maailmassa.


title: Jaspis

text: Vaikka jaspis nykyään tarkoittaa ainoastaan opaakkia kvartsia, oli termin käyttö löyhempää menneisyydessä. Muinainen jaspis on ollut usein vihreää, sillä sitä on verrattu smaragdeihin ja muihin vihreisiin asioihin. "Nibelungenliedissä" jaspis mainitaan kirkkaana ja vihreänä. Muinaisissa lähteissä mainittu jaspis onkin todennäköisesti käsittänyt muitakin kalsedoniin kuuluvia kiviä.


title: Fredrik Oskar Groundstroem

text: Fredrik Oskar Groundstroem ['grʊndström] (1835–1879) oli seminaarinjohtaja, kansanrunoudenkerääjä. Hän oli Kolppanan seminaarin ensimmäinen johtaja vuodesta 1863. Hän keräsi inkeriläisiä kansanrunoja.


title: Rise to Fall

text: Rise to Fall on vuonna 2006 perustettu espanjalainen moderni melodinen death metal -yhtye.


title: Oskar Groundstroem

text: Oskar Maximilian Groundstroem ['grundström] (1868–1940) oli tilastotieteilijä ja Suomen työväenliikkeen alkuvaiheen johtajia. Hän oli maataloushallituksen tilastotoimiston johtaja 1918–1938. Työväenliikkeessä hän oli wrightiläisen kauden johtajia 1880–1890-luvulla.


title: Dimetyylitelluridi

text: Dimetyylitelluridi (CHTe) on organotelluuriyhdiste, jota käytetään pääasiassa puolijohdeteollisuudessa.


title: Dimetyylitelluridi

text: Dimetyylitelluridi on ulkomuodoltaan kellertävää nestettä ja sillä on tyypillinen valkosipulia muistuttava haju. Se liukenee hyvin etanoliin, mutta hajoaa vesiliuoksina. Dimetyylitelluuri on telluurin aineenvaihduntatuote monilla eliöillä muun muassa ihmisellä ja mikro-organismeilla.


title: Dimetyylitelluridi

text: Dimetyylitelluridia voidaan valmistaa usealla tavalla. Valmistusmenetelmiä ovat muun muassa natriumtelluridin ja metyylihalogenidin reaktio faasinsiirtokatalyytin, kuten setrimoniumbromidin läsnä ollessa, dimetyylitelluuridihalidin pelkistyksellä natriumsulfiitin avulla, tai telluurin reaktiolla metanolin kanssa emäksisissä olosuhteissa tina(II)kloridin läsnä ollessa, ja tässä valmistustavassa liuottimena käytetään dimetyylisulfoksidia.


title: Dimetyylitelluridi

text: Dimetyylitelluridia voidaan käyttää kasvattamaan puolijohdemateriaaleja, kuten elohopeakadmiumtelluridia tai kadmiumtelluridia, metallo-orgaanisella kaasufaasiepitaksialla.


title: Villem Grünthal

text: Villem Grünthal, kirjailijanimeltään Villem Ridala, (30. toukokuuta 1885 Muhu, Viro – 16. tammikuuta 1942 Helsinki) oli virolainen kirjailija ja kielen- ja kirjallisuudentutkija. Hän valmistui filosofian lisensiaatiksi 1941 ja oli Helsingin yliopiston viron kielen lehtori 1923–1942. Väitöskirjassaan vuodelta 1941 hän käsitteli aihetta "Itämerensuomalaisten kielten yksikön nominatiivi objektin edustajana aktiivin yhteydessä". Gustav Suitsin ohella hän oli virolaisen nykylyriikan tienraivaajia. Hän käänsi viroksi "Kalevalaa" sekä Eino Leinon, Juhani Ahon ja Larin-Kyöstin teoksia.


title: Børgefjellin kansallispuisto

text: Børgefjellin kansallispuisto on kansallispuisto Pohjois-Trøndelagin ja Nordlandin läänin alueella Norjassa. Kansallispuiston pinta-ala on 1 447 km², ja se perustettiin vuonna 1963, minkä jälkeen sitä on laajennettu vuosina 1971 ja 2003. Alueella on järviä, jokia, suoalueita, nummia ja vuoria. Alue sijaitsee 270-1 699 metrin korkeudella merenpinnasta. Suurimmat järvet ovat Simskardvatnet ja Orvatnet. Kansallispuiston alueelta saavat alkunsa joet Namsen ja Vefsna. Børgefjellin alueella havaittu noin 300 eri kasvilajia. Puuraja sijaitsee 500-600 metriä merenpinnan yläpuolella.


title: Etketamiini

text: Etketamiini (NEK, N-etyylinorketamiini) on muuntohuume jolla on oletettavasti samanlaisia vaikutuksia kun ketamiinilla, tämä tarkoittaa dissosiaativisen anestesian aiheuttavaa, hallusinogeenista ja sedatiivista vaikutusta.


title: Etketamiini

text: Sitä on myyty internetissä syyskuusta 2012, ja sitä on löydetty takavarikoiduista huumeista Yhdistyneessä kuningaskunnassa ja joissakin muissa Euroopan maissa.


title: Jake McCabe

text: Jake McCabe (s. 12. lokakuuta 1993 Eau Claire, Wisconsin) on yhdysvaltalainen jääkiekkoilija, pelipaikaltaan puolustaja. Hän pelaa NHL-seura Buffalo Sabresin organisaatiossa, jota ennen hän pelasi NCAA-yliopistokiekkoa Wisconsinin yliopiston joukkueessa. Sabres varasi McCaben toisella kierroksella 44. pelaajana vuoden .


title: Jimmy Vesey

text: James M. Vesey (s. 26. toukokuuta 1993 Boston, Massachusetts, Yhdysvallat) on yhdysvaltalainen jääkiekkoilija, joka pelaa NHL-joukkue New York Rangersin organisaatiossa. Hän on pelipaikaltaan vasen laitahyökkääjä. "The Hockey News" -sivuston mukaan Veseyn suurimpiin vahvuuksiin kuuluu maalintekotaidot. Sivuston mukaan hän on myös kohtalaisen hyvän kokoinen, hyvä suojaamaan kiekkoa, pelaamaan kahteen suuntaan sekä käyttökelpoinen ylivoimalla. Veseylla on kuitenkin kehitettävää syöttötaidoissa.


title: Jimmy Vesey

text: Vesey kävi high schoolin Belmont Schoolissa, jonka jälkeen USHL-joukkue Youngstown Phantoms varasi hänet 37. pelaajana kesällä 2011. Vesey siirtyi kaudeksi 2011–2012 kuitenkin EJHL-junioriliigan South Shore Kingsiin. Hän voitti koko liigan piste- ja maalipörssin tehoilla 48+43=91. Vesey oli Kingsin paras pistemies ja maalintekijä myös pudotuspeleissä tehoilla 5+3=8. Hän pelasi kauden aikana EJHL:n tähdistöottelussa. Vesey valittiin kauden päätteeksi liigan parhaaksi hyökkääväksi pelaajaksi sekä arvokkaimmaksi pelaajaksi.


title: Jimmy Vesey

text: Nashville Predators varasi Veseyn kolmannella kierroksella 66. pelaajana . Samana kesänä hänet varasi myös QJHL-joukkue Victoriaville Tigres 210. pelaajana. Vesey ei kuitenkaan koskaan siirtynyt CHL:ään, jotta hän voisi pelata Yhdysvaltain yliopistosarjoissa. Vesey kävi vuodet 2012–2016 Harvardin yliopistoa. "Freshman - vuotenaan" 2012–2013 hän jakoi 11 osumallaan joukkueensa sisäisen maalipörssin voiton Marshall Eversonin kanssa. Vesey valittiin kauden päätteeksi ECAC:n tulokkaiden tähdistökentälliseen. "Sophomore -vuotenaan" 2013–2014 hän voitti Harvardin sisäisen piste- ja maalipörssin tehoilla 13+9=22. "Junior -vuotenaan" 2014–2015 Vesey voitti koko ECAC:n piste- ja maalipörssin tehoilla 32+26=58. Hän voitti sarjan mestaruuden, valittiin vuoden pelaajaksi, ensimmäiseen tähdistökentälliseen sekä turnauksen tähdistökentälliseen. Vesey oli ehdolla myös koko NCAA:n parhaalle pelaajalle myönnettävän Hobey Baker Awardin voittajaksi, mutta palkinto meni lopulta kuitenkin Bostonin yliopiston Jack Eichelille.


title: Jimmy Vesey

text: Viimeisellä yliopistokaudellaan eli "Senior -vuotenaan" 2015–2016 Vesey nousi Harvardin kapteeniksi. Hän jakoi tehoilla 24+22=46 ECAC:n maalipörssin voiton Quinnipiacin Sam Anasin kanssa ja sijoittui pistepörssissä kolmanneksi. Vesey valittiin kauden päätteeksi sarjan vuoden pelaajaksi ja ensimmäiseen tähdistökentälliseen. Hän myös voitti toisella ehdokkuudellaan koko NCAA:n parhaalle pelaajalle myönnettävän Hobey Bake Awardin.


title: Jimmy Vesey

text: Alkuvuodesta 2016 Vesey kävi neuvotteluja hänet varanneen Nashville Predatorsin kanssa, mutta hän päätti ennen siirtotakarajaa kuitenkin jatkaa yliopistouransa loppuun ja katsella kauden jälkeen muita seuravaihtoehtoja vapailla markkinoilla. Veseyn ratkaisusta syntyi kohu ja häntä syytettiin "petturuudesta", sillä mm. "ESPN:n" toimittaja Pierre LeBrunin mukaan Predatorsin seurajohto ei ollut pitkään aikaan ennen siirtotakarajaa tietoinen Veseyn valinnasta. Kesäkuussa 2016 seura kauppasi hänen pelaajaoikeutensa Buffalo Sabresiin vaihdossa seitsemännen kierroksen varausvuoroon. Sabresin oikeudet Veseyyn oli kuitenkin voimassa vain 15. elokuuta 2016 asti, jona aikana hän pohti seuravalintaansa. Veseyn oli halukas palkkaamaan peräti seitsemän eri NHL-seuraa.


title: Jimmy Vesey

text: 19. elokuuta 2016 Vesey päätti tehdä kaksivuotisen tulokassopimuksen New York Rangersin kanssa. Hän teki NHL-debyyttinsä kauden 2016–2017 avauskierroksella 13. lokakuuta 2016 paikallisvastustaja New York Islandersia vastaan. NHL-uransa avausmaalin Vesey teki kolmannessa ottelussaan 19. lokakuuta 2016 San Jose Sharksia vastaan. Hänen osumansa jäi Rangersin 7–4-voittoon päättyneen ottelun ratkaisumaaliksi. Vesey keräsi ottelusta tehomerkinnän +2. Kaikkiaan Vesey teki tulokaskautensa aikana 80 runkosarjaottelussa tehot 16+11=27 ja 12 playoff-ottelussa tehot 1+4=5.


title: Jimmy Vesey

text: Vesey edusti Yhdysvaltoja MM-kilpailuissa vuonna 2015, jolloin hän voitti pronssia. Vesey pelasi myös alle 20-vuotiaiden MM-kilpailuissa vuonna 2013, jolloin hän voitti maailmanmestaruuden.


title: Jimmy Vesey

text: Veseyn pikkuveli Nolan pelaa Mainen yliopistojoukkueessa ja hänellä on Toronto Maple Leafsin NHL-varaus vuodelta . Veljesten isä James "Jim" Vesey pelasi omalla urallaan yhteensä 15 NHL-ottelua St. Louis Bluesissa ja Boston Bruinsissa. Hän toimii nykyään Toronto Maple Leafsin kykyjenetsijänä.


title: Rocco Grimaldi

text: Rocco Niccolas Grimaldi (s. 8. helmikuuta 1993 Rossmoor, Kalifornia, Yhdysvallat) on yhdysvaltalainen jääkiekkoilija, joka pelaa NHL-joukkue Nashville Predatorsissa. Florida Panthers varasi hänet toisella kierroksella 33. pelaajana vuonna . Grimaldi on pelipaikaltaan vasen laitahyökkääjä ja laukoo oikealta.


title: Ljapis Trubetskoi

text: Ljapis Trubetskoi (, ) oli suosittu valkovenäläinen rockyhtye. Yhtye perustettiin 1990 Minskissä, silloisessa Valko-Venäjän sosialistisessa neuvostotasavallassa. Yhtye lopetti toimintansa alkuperäisellä nimellä 1. syyskuuta 2014.


title: Ljapis Trubetskoi

text: Yhtye toimi esittävän taiteen vapauden puolesta kotimaassaan Valko-Venäjällä ja on valtionjohdon epävirallisella mustalla listalla. Ljapis Trubetskoi esiintyi ja yhtyeen musiikkia soitetaan yhä laajalti esimerkiksi Ukrainassa ja Venäjällä, muttei Valko-Venäjän valtiollisilla radiokanavilla. Myöskään yhtyeen uudempia julkaisuja ei myydä yhtyeen kotimaassa julkisesti.


title: Ljapis Trubetskoi

text: Venäjällä peruttiin ja kiellettiin alkuvuonna 2014 yllättäen ainakin kaksi Ljapis Trubetskoin konserttia, mm. Pihkovaan suunniteltu. Yhtye oli talvella 2013-2014 tukenut yhtenäistä Ukrainaa mm. Kiovan Maidanilla ja arvostellut jo useana vuotena totalitaristisia hallintoja.


title: Ljapis Trubetskoi

text: Ljapis Trubetskoi esiintyi pääasiassa venäjäksi, jossain määrin myös valkovenäjän kielellä. Suomessa ainakin venäjänkielinen radiokanava Radio Sputnik on soittanut yhtyeen kappaleita.


title: Ljapis Trubetskoi

text: Kesäkuun 2014 lopussa kotimaassaan kielletty yhtye tiedotti neljän konsertin jäähyväiskiertueesta elokuussa 2014 (Vilna, Moskova, Pietari, Kiova). Kokoonpano oli tarkoitus purkaa syyskuun alussa 2014. Rockyhtyeen pääosa jatkoi tämän jälkeen nimellä "Trubetskoy".Ljapis Trubetskoi julkaisee melko runsaasti myös musiikkivideoita. Osalla kappaleista - kuten "Kapital", "Belarus Freedom" tai "Bronenosets (Ty ni pri tšjom?)" - yhtye osallistuu nykyään varsin suoraan keskusteluun politiikasta tai sananvapaudesta. Yhtye on palkittu levy- ja videojulkaisuistaan muun muassa Portugalissa, Valko-Venäjällä ja Venäjällä.


title: Ryan Hartman

text: Ryan Hartman (s. 20. syyskuuta 1994 Hilton Head Island, Etelä-Carolina, Yhdysvallat) on yhdysvaltalainen jääkiekkoilija, joka pelaa NHL-joukkue Nashville Predatorsia. Hartman on pelipaikaltaan oikea laitahyökkääjä ja laukoo oikealta.


title: Ryan Hartman

text: Chicago Blackhawks varasi Hartmanin vuoden 30:ntenä pelaajana.


title: Nokia 6210

text: Nokia 6210 on Nokian vuonna 2000 julkaistu puhelin.


title: Nokia 6220

text: Nokia 6220 on Nokian vuonna 2003 julkaistu puhelin.


title: Oriveden asevarikko

text: Oriveden asevarikko (lyhenne OrivAseV) oli Orivedellä Pirkanmaalla ja Ruoveden Siikakankaalla sijainnut Puolustusvoimien erikoisvarikko. Varikon päätehtävänä oli huoltaa mm. ilmatorjunta-asekalustoa ja ampumaratakalustoa. Asevarikko sijaitsi Oriveden keskustan tuntumassa.


title: Oriveden asevarikko

text: Vuonna 1940 perustettu asevarikko siirrettiin Puolustusvoimien materiaalilaitoksen alaisuuteen vuoden 1993 alussa laitosta perustettaessa. Varikon aikaisemmat nimet olivat Ilmapuolustuksen ase- ja lentoasevarikko (1940–1944) ja Asevarikko 6 (AseV 6) 1944–1992. Varikko lakkautettiin silloisessa muodossaan vuonna 2003. Varikolla työskenteli lähes 100 henkilöä.


title: Oriveden asevarikko

text: Varikon päällikkönä ovat toimineen mm. seuraavat upseerit:Oriveden asevarikon muistomerkki sijaitsee Orivedellä Eräjärventien ja Lehtimäentien risteyksessä. Paikalla sijaitsi ilmapuolustuksen ase- ja lentoasevarikko vuosina 1940–1944.


title: Oriveden asevarikko

text: Kaupungissa toimivan Paltanmäen museoon kuuluvan korsun edustalla on sijoitettuna Boforsin ilmatorjuntatykki kuvaamassa Oriveden asevarikon yli 60-vuotista toimintaa paikkakunnalla.


title: Oriveden asevarikko

text: Varikko on nykyisin Millog Oy:n tytäryhtiön Senop Oy:n (ennen Oricopa Oy) Oriveden toimipiste. Senopin toimitusjohtajana toimii Mika Räty. Työntekijöitä on muutamia kymmeniä.


title: Nokia 6230

text: Nokia 6230 on Nokian vuonna 2003 julkaistu matkapuhelin.


title: Nokia 6230

text: Sitä myytiin noin 50 miljoonaa kappaletta, millä määrällä se sijoittui kuudenneksitoista The Telegraph -lehden katsauksessa kaikkien aikojen myydyimmistä matkapuhelimista.


title: Miesten välisiä keskusteluja

text: Miesten välisiä keskusteluja on vuonna 2013 julkaistu Jarmo Lampelan ohjaama elokuva.


title: Miesten välisiä keskusteluja

text: Kirjailija Kari Mairisaarella on takanaan kahdeksan romaania ja niiden tuoma menestys. Mairisaari on ruoskinut kirjoissaan poliittista eliittiä, julkkiksia ja kulttuurivaikuttajia, mutta yhdeksäs romaani, satiiri Perussuomalaisista, jää häneltä kesken. Soinin ja Halla-ahon piiskaamisen sijaan Mairisaari alkaa työstämään kirjaa Vlatkosta. Vlatko on kroatialaistautainen 36-vuotias bussimekaanikko, joka eräänä päivänä haetaan Olarin varikolta vastaaman sotarikossyytteisiin. Mairisaarta mietityttää kaksi kysymysta: Eikö 15 vuotta nuhteetonta elämää hyvitä mitään? Mitä toiselta hengen ottanut nuorukainen tuntee teon jälkeen? Yhdeksännen romaanin kirjoittamisesta muodostuu suuri haaste Mairisaarelle. Kulkeako polkua, joka täytyy uudelleen opetella suunnistamisen taito ja riskeerata se, mitä on saavuttanut tähän asti? Kykeneekö Mairisaari kirjoittamaan romaanin, joka merkitsee jotakin sekä kirjailijalle itselleen että lukijalle?


title: Nokia 6234

text: Nokia 6234 on Nokian vuonna 2005 julkistama matkapuhelin.


title: Nokia 6250

text: Nokia 6250 on Nokian vuonna 2000 julkaistu puhelin.


title: Jarkko Ahlbom

text: Jarkko Petteri Ahlbom (s. 19. tammikuuta 1974 Rauma) on suomalainen pääsarjauransa lopettanut koripalloilija.


title: Jarkko Ahlbom

text: Ahlbom aloitti koripallon Rauman Ferassa, josta hän siirtyi pääsarjatasolla pelanneeseen Uudenkaupungin Urheilijoihin. Ahlbom pelasi seurassa kaudet 1990–1991 sekä 1992–1995. Vuosiksi 1995–1998 hän siirtyi yhdysvaltalaiseen Brigham Youngin yliopistoon, jossa hän pelasi yliopistokoripalloa. Palattuaan Suomeen hän jatkoi pääsarjassa Korihaiden joukkueessa. Kausi 1998–1999 oli tilastollisesti hänen parhaansa, sillä hän teki 8,2 pistettä ja otti 4,8 levypalloa ottelua kohden. Kauden 1999–2000 Ahlbom vietti Torpan Pojissa alemmalla sarjatasolla.


title: Kévin Constant

text: Kévin Constant (s. 15. toukokuuta 1987 Fréjus, Ranska) on guinealais-ranskalainen jalkapalloilija, pelipaikaltaan tavallisesti vasen laitapuolustaja. Hän edustaa Turkin Superliigassa pelaavaa Trabzonsporia, johon siirtyi kesällä 2014 AC Milanista.